
Grupo Isla ta aclarea puntonan sin base cu 
ABC a trece tocante proyecto na Isla di Oro 


ARUBA Birdlife Conservation a emiti re- 
cientemente un comunicado di prensa den 
cual ta purba difama e proyecto di hotel na 
Isla di Oro. 



Grupo Isla como desaroyador di dicho proyec- 
to ta bin dilanti inmediatamente pa contra- 
resta e argumentonan aki cu no tin base. 

Na ningun momento ta bay rosa, corta of kita 
ningun Mangel, ni tampoco perhudica e bida 
marino di e lugar. 

Ademas cu Grupo Isla ta respeta e balor 
natural y historico di Isla di Oro, no lo ta algo 
logico pa atenta contra e atractivo principal 
di e proyecto. 

Actualmente expertonan local e internacional 
ta formulando programanan di restauracion 
y preservacion di mangel y rifnan existente, 
riba peticion di e desaroyadornan. 



Desaroyadornan tin añanan trahando cu in- 
stancianan publico y priva di Aruba manera 
DIP, como tambe organisacionnan interna- 
cional manera Smith Warner International 
pa cumpli cu e exigencianan mara na un 
certificacion LEED (Leadership in Energy and 
Environmental Design) di e US Green Build- 
ing Council. 

Cu esaki ta busca pa garantisa cu den e pro- 
ceso di planificacion y eventual ehecucacion 
di e proyecto, ta sigui tur recomendacion y 
standards di proteccion di medio ambiente y 
maneho sostenibel. 


Despues di su reciente derota legal contra 
un proyecto na Palm Beach, ABC ta dirigi su 
agenda politico awor riba otro proyecto local, 
bou di e mesun modus operandi cu e caso 
anterior. 

Cu esaki ta referi n’e hecho cu directiva di ABC 
a atende personalmente no un, pero dos re- 
union na 2015 y 2016, cu representantenan di 
Grupo Isla caminda nan a ricibi tur splicacion 
di con e proyecto ta planea; y principalmente 
con ta teniendo cuenta cu absolutamente tur 
aspecto ambiental y di proteccion p’e flora y 
fauna di e area. 

Na ningun momento nan a expresa algun 
obhecion pa cu e proyecto. 



Di mesun manera Grupo Isla a reuni cu e gran 
mayoria, si no ta tur, organisacion pro medio 
ambiente na Aruba. 

No solamente a duna presentacion y duna 
tur oportunidad pa pregunta, pero tambe a 
invita nan pa individualmente manda nan 
recomendacionnan por escrito pa Grupo Isla 
tene cuenta tur hende su punto di bista den e 
formulacion di e proyecto. 

Esaki ta algo cu a keda haci tambe. 

Proyecto Isla di Oro ta uno integral caminda 
ta crea un opcion atractivo den e mercado 
turistico pa atrae turistanan di entraha halto; 
ta resalta un area natural cu a bay atras dor di 
implementa plan di reforestacion y manten- 
cion di mangelnan; ta desaroya un incentivo 
economico den Pos Chikito creando cuponan 
di trabou y mas entrada pa negoshinan di e 
area; ta mehora e condicion social y di seguri- 
dad p’e bisiñanan strobando entrada di ilegal 
y otro tipo di actividadnan contra ley, como 
tambe aliviando e molester di sangura di un 
manera sano pa hende, mata y bestia. 


Tur esaki ta informacion cu bisiñanan di Pos 
Chikito a haya den mas di un ocasion. 

Nan a wak cu nan mesun wowo y compronde. 
A base di esaki, Grupo Isla tin lista cu shen y 
shen di firma di habitantenan di e bario cu ta 
aproba y apoya e proyecto. Nan ta ancioso p’e 
proyecto por cuminsa p’asina por eleva e bario 
y proteha e zona natural. 



Mas leu ainda, desaroyadornan t’e prome cu 
ta sostene e idea p’e area di Isla di Oro forma 
parti di Parke Nacional Arikok ya cu nan ta 
dispuesto pa cumpli cu e exigencianan di 
preservacion cu esey ta trece cu ne. 

Grupo Isla kier traha hunto cu organisacionnan 
local pa facilita investigacion y proteccion di e 
bida marino y vegetal rond di dj’e. 
Programanan di educacion y conscientisacion 
tanto pa nos hendenan como nos bishitan- 
tenan ta un opcion. 

Basa riba tur loke a menciona anteriormente, 
Grupo Isla ta considera cu esaki ta un intento 
di parti di ABC pa bruha tera den opinion 
publico. 

E proyecto di Isla di Oro ta conta cu apoyo 
di sector publico, priva y di e comunidad di 
Pos Chikito, hustamente pasobra di prome 
instante tabatin un transparencia total di in- 
formacion y danki n’esaki tur partido envolvi, 
incluyendo e NGOs di Aruba sa cu no ta bay 
causa ningun daño. 

Al contrario, ta bay rescata y proteha e 
mangelanan ademas di trece multiple ben- 
eficio. 

Apesar di e atake inecesario aki, Grupo Isla ta 
keda porta habri pa ABC y tur otro NGO local 
cu ta desea di sinta papia y traha hunto. 

Nombramento di Gobernador 
Alfonso Boekhoudt pa Aruba no a 
bay segun proceduranan normal 


NOMBRAMENTO di Alfonso Boekhoudt 
como Gobernador nobo pa Aruba pa parti di 
Hulanda, no a bay segun procedura normal. 

Y basta a laga un sabor amargo y a crea un 
problema serio entre Aruba y Hulanda atrobe. 
Hopi ta bisa cu e nombramento aki a bin como 
un sorpresa total, loke sigur no ta berdad 
tampoco. 

Si tuma na cuenta, cu berdad no for di awor, 
pero for di momento cu tabatin presentacion 
di candidatonan di Gobierno di Aruba pa bira e 
proximo Gobernador, Hulanda a desea di mira 
su nomber menciona, loke no tabata e caso. 

Alfonso Boekboudt, siendo un subalterno di 
Minister Presidente, despues cu Hulanda lo 
a consulta cune, si e ta dispuesto pa bira e 
proximo Gobernador di Aruba, a baya algun 
dia pa pensa riba dicbo proposicion. 

Y conociendo Alfonso Boekboudt, siendo Min- 
ister Plenipotenciario di Aruba na Hulanda pa 
cual funcion e tin cu raporta na Prome Minister 
di Aruba Mike Eman, e mester a consulta cu 
Mike Eman y participa na Prome Minister cu 
el a keda aserca pa bira e proximo Gobernador 
di Aruba. 

Pesey sigur su nombramento no por tabata un 
sorpresa pa Mike Eman, kende debidamente 
ta na altura. 

Mas ainda, si tuma na cuenta cu prome cu tur 
esaki a sosode, tabata na Aruba, e persona di 
confianza di Minister Ronald Plasterk, van 
Zwolle, kende a bin consulta na Aruba riba e 
candidatura di Alfonso Boekboudt. 

Maske cu lider di fraccion di AVP, drs. Rene 
Herde ta nenga di tabatin contacto cu van 
Zwolle na Aruba recientemente. Pero si no 
sa, cu mesun van Zwolle aki a reuni cu lider 
di MEP, Evelyn Wever Croes, kende porcierto 
no ta di acuerdo cu e candidatura di Angel 
Bermudez pa bira Gobernador. 

Debidamente Hulanda a consulta cu Prome 
Minister Mike Eman ainda diabuebs ultimo, 
unda el a papia cu su colega Mark Rutte, kende 
a informa e mandatario Arubano cu e dia 
siguiente lo nombra Alfonso Boekboudt como 
e proximo Gobernador di Aruba. 

Gobierno di Aruba por protesta pe forma di 
proceder di e nombramento aki, pasobra aki 
claramente Gobierno di Reino a impone nan 


kier. 

COLONIAL 

Maske cu Gobierno di Aruba no tin nada con- 
tra di persona di Alfonso Boekboudt, pasobra 
con cu bay bin, ta Gobierno aki a nombre 
como Minister Plenipotenciario di Aruba na 
Hulanda. Cu e por ta un bon candidato pa ta 
proximo Gobernador, no ta ser cuestiona. 
Loke ta ser cuestiona seriamente e forma di 
proceder, unda un biaba mas Gobierno di Re- 
ino ta impone nan gusto, loke nan kier. 

E forma di proceder aki di Hulanda, ta biba nos 
bek den tempo colonial. Y ainda nos por corda 
con Prome Minister Henny Eman a bringa pa 
Glenbert Croes bira Minister, pero Hulanda a 
baya cu Glenbert Croes no ta Ministeriable. 

A dicidi di institui Comision Barend Biesbuev- 
el, kende na final a bisa cu Hulanda no mester 
mete den asunto interno di pais Aruba. 

Ta net esey ta sosodiendo awor, y si no para 
Hulanda awor, nunca mas lo por baci esaki, 
maske cu Aruba no kier haya problema cu e 
proximo Gobernador, pero ta condena e forma 
di proceder di Hulanda. 


E preocupacion aki a lanta tambe na St 
Maarten y Corsou, unda tambe ta reina 
un preocupacion p’e forma di proceder 
di Hulanda, cu ta bolbe impone nan 
kier. Cu e hecho aki merece un protesta, 
sigur ta na su lugar, pero Prome Minis- 
ter Mike Eman, kende t’asina bon amigo 
di politionan Hulandes, mester laga su 
voz di disgusto resona. 

TA MIKE EMAN MES A KIMA 
BERMUDEZ 

Si awe Prome Minister Mike 
Eman por ta rabia, e mester 
culpa su mes, ora cu el 
a lek e informacion ta 
kende ta su candidato y 
asina su amigo reportero 
como primicia a bin 
cu nomber di Angel 
Bermudez, sin ainda a 
informa Hulanda mes 
di e candidatonan. 

Pesey VNO a laga sa 
di no sa nada di can- 


didatura di Angel Bermudez, y for di e tempo 
ey a laga sa cu nan no por ta di acuerdo pa 
publicacion prematura di un informacion di 
indole aki. 

Te cu awe, Hulanda no a bisa kico t’e moti- 
bonan pakico Angel Bermudez, siendo e prome 
candidato di Aruba pa bira Gobernador, no por 
bira Gobernador. A laga sa cu ta pa motibonan 
di sue dad. Pero na Hulanda tin ehecutivonan 
den Gobierno Hulandes, cu ta mucho mas bieu 
cu Angel Bermudez. 

Pesey e conclusion cu ta Mike Eman mes a 
kima Angel Bermudez, ta mas cu logico cu su 
candidatura a keda rechasa. 

Pero kico a pone cu Hulanda a desvia comple- 
tamente di e lista di 3 nomber cu Aruba a 
presenta algun tempo pasa, ta keda un inter- 
rogatorio, pasobra si Angel Bermudez no por 
bira Gobernador, e siguiente candidato tabata 
dr. Ike Posner y Glenda Margaretha, kende nan 
nomber no a bin ni na discusion den Gobierno 
di Reino. 

Di tur e 3 candidatonan aki, despues cu Angel 
Bermudez a keda descarta, dr. Ike Posner sigur 
ta cumpli cu e profile pa bira proximo Gober- 
nador di Aruba. 

RETIRO 

For di ayera tabata circula informacion cu mi- 
rando e situacion causa, cu Alfonso Boekhoudt 
lo a dicidi di no acepta dicho nombramento. Y 
esaki a base personal. 

No tabata posibel pa 
confirma esaki, maske 
cu nos a yama VNO, 
kendenan a keda di 
busca informacion 
di e posibel retiro 
of no di Alfonso 
Boekhoudt como 
Gobernador di 
Aruba. 

Apesar cu mester a cambia di luga 

CITGO Desk a registra 22S hende 
local interesa pa traha den refineria 

Den un solo dia 




FRANCIS Trimon di Ministerio 
di Trabou a duna di conoce cu 
rapidamente a busca solucion 
dialuna mainta pa atende e grupo 
grandi di persona cu a bin pa reg- 
istra na CITGO Desk. 


E oficina cu ta situa patras di 
Postkantoor San Nicolas lo mester 
a habri, pero pa motibo fuera di 
alcance, e edificio no tabata den 
condicion pa ricibi hende. 


E yobidanan fuerte di ultimo si- 
mannan a empeora e condicion 
di e daky aunke ta trahando duro 
riba dj’e, no keda cla na tempo pa 
habri pa publico. 


“Ora cu e situacion a presenta, 
nos a tuma e decision cu nos ta 
bay pa papia cu tur e hendenan, a 
bisa nan pa bay na e filial di DPL 
y eynan a atende tur 
e hendenan cu 
tabat’ey. 


A registra nan y tuma nan CV, 
a yuda nan cu loke nan a bin 
haci,” asina Trimon a splica. 


Janiro Eisden ta un Arbeidscon- 
sulent p’e mesun Ministerio y 
ta forma parti di e CITGO Desk 
for di su inicio, tres luna pasa. 
Eisden tambe a atende ciu- 
dadanonan Arubiano cu a yega 
dialuna mainta pa registra. 
Apesar di e inconveniente cu 
edificio, e ‘jornada’ a cana bon. 

“A bay hopi bon mes. Hende- 
nan ta contento y tin speransa 
bek; nan ta cla pa bay traha”, e 
funcionario a comenta. 


El a indica cu rib’e dia aki so a 
atende por lo menos un 225 per- 
sona. CITGO Desk lo keda na edi- 
ficio di Departamento pa Progreso 
Laboral (DPL) situa pabou di RBC 
San Nicolas te ora cu e edificio di 
ex DOOV ta cla. 


E procedura ta uno 
simpel y ta yuda 
ora e persona ta 
bin prepara cu su 
documentonan. 

“E manera mas 
facil ta pa bin cu 
cedula di identidad 
y CV, diplomanan cu 
por saca copia. 

Mas papel cu ta mustra 
bo capacidad, 
ta mas 


facil pa drenta refineria”, segun 
Eisden. 

A duna di conoce cu tin varios 
hende cu a bin registra y tin tra- 
bou caba, pero ta buscando un 
cambio y pa mehora nan posicion. 
E funcionario na CITGO Desk ta 
wak esaki “bon pa Aruba, pa San 
Nicolas y pa CITGO” y ta gradici 
Minister Paul Croes pa su inicia- 
tiva di bin cu CITGO Desk y 
tambe na Minister Mike 
de Meza pa su coop- 
eracion. 


DPL San Nicolas. 

Registracion ta bay continua na 
DPL tur dia di siman, entre 8’or di 
mainta y 12’or di merdia y di l’or 
pa 3’or di atardi. 

“Ta ricibi tur hende cu bin pa 
hinca nan rib’e lista pa tin e data 
base completo y pas’e pa CITGO”, 
Trimon a conclui bisando. 


Trimon a ripiti 
cu den nomber 
di CITGO Desk 
y Ministerio 
di Trabou, ta 
pidi disculpa 
pa e inconve- 
niencia di dial- 
una mainta y ta 
pidi tur hende 
pa pasa 


DPL 


ORABiO DITRABOU 

Di dMri3 -Dtabierna 

* ■áHrtlP-OO pm 
1 :ti(i)I^II^K;30 om 


DESK OPEN 
ROM 


TO 3:00PM 

Parlamentario Clarisca Velasquez: 

Lider di MEP ainda ta den ^^limezone^^ di Orlando 


“DIALUNA mainta, reunion publico a wordo yama pa trata e 
ley cu ta trata e contracto di huur di e monumento “Uncle Louise 
Store”.Un monumento restaura masha bunita cu nos ta conten- 
to di a sostene e ley cu ta para pa proteha nos monumentonan. 
Cu e restauracion di e monumento aki ta duna realce na San 
Nicolas”, segun Clarisca Velasquez. “Oposicion manera a bira 
custumber no t’ey completo. Cuater Parlamentario di MEP so 
presente y e lider di MEP ainda ta den e “timezone” di Orlando 
pasobra el a pidi punto di ordo pa protesta na e Presidente di 
Parlamento cu e reunion aki ta ilegal”, e Parlamentario a bisa. 
“Segun e lider di MEP mester a “verdaag” e reunion aki pasobra 
e ta laat yama.Pero e lider di MEP aki a bruha ful ful, pasobra 



e reunion ta legal yama na ora y ta e lider ta den “timezone” 
di Orlando pega ainda. Of ta e lider di MEP no ta na altura 
di e reglamento di ordo. Despues e lider di MEP a tuma 
nota cu el a bruha ful y el a keda keto. E lider di MEP ta 
keto bay den “ vakantie mode”. 

Despues cu e reunion a sigui e tres Parlamentario di 
MEP cu ta presente a vota contra e ley y Glenbert 
Croes a sali di sala mustrando su descontento cu 
su partido y p’e no vota contra San Nicolaas. E 
negativismo di MEP ta obvio, pasobra contra tur 
cos positivo pa nos pais nan ta vota contra”, Par- 
lamentario Clarisca Velasquez a conlcui bisando. 



BIG CHALLENGES BECOME SMALL 


CUlE SUIUi009 
Di VERF Y MVXSORiO 


BON TIN UN PROJECTO GRANDI 
DI VERF? Keda trankil y pasa na Kooyman. 
Cu e sorti di verf di calidad y accesorio mas 
grandi, bo por haña tur locual bo mester den 
un klap. Ycu tips and tricks di nos experto nan, 
nos por casi garantisa cu bo lo sali cu hopi gana 
di cuminsa bo projecto. 

kooymanbv.com KOOYMAN 

Agnes Francis: Aruba tin un di e mihor modelonan turistico 


Aruba Tourism Authority uza 
como modelo pa autoridad 
di turismo di St. Lucia 


ST. Lucia lo institui un autoridad di turismo inspira 
p’esun di Aruba, sra. Agnes Francis Presidente di Tour- 
ism Board di St. Lucia tabata na Aruba pa un reunion cu 
Minister di Turismo Otmar Oduber. 

Den e reunion aki Minister Otmar Oduber a comparti in- 
formacion balioso pa St. Lucia cu kier crea un autoridad 
turistico similar n’esun di Aruba T ourism Authority, cual 
nan ta considera un berdadero ‘storia di exito’. 



Gobierno di St. Lucia a tuma e decision pa crea un 
structura nobo p’e maneho di turismo, pues nan ta den 
e proceso di crea/diseña un autoridad di turismo. 

Pa haci esaki posibel St. Lucia a sondea rond mundo pa 
mira e diferente tipo di modelonan cu ta existi, a keda 
hopi impresiona cu e modelo di Aruba. 

Como resultado di esaki a haci un biahe pa Aruba y a 
reuni cu Minister Oduber y Ronella Tjin-Asjoe - Croes, 
CEO di ATA pa compronde kico a haci turismo exitoso 
aki na Aruba. 

Tambe kico t’e structura y con tur cos ta hinca den otro, 
ki relacion tin entre e sector priva y e sector publico pa 
loke ta cooperacion pa aumenta e contribucion y ben- 
eficio di turismo p’e pais. 

Segun sra. Francis: “Basa riba e reunionnan nos ta kere 
cu e modelo aki ta exitoso y nos ta kere cu lo por yuda 
guia nos den crea un autoridad turistico cu ta funciona 
na St. Lucia”. 



Convocatorio di miembronan di 
Fundacionan den Cooperacion 
(FUNDECO) 

Pa un reunion di suma importancia 

Fecha: 19 di october 
Ora: 6:00 or di atardi 

Lugar: saia grandi di actividat di fundacion Saba, 
Caya Ingeniero Roiand Lacie 4. 


E topiconan di e reunion aki ta: 

1. Posicion di FUNDECO pa cu e incertidumbre 
grandi encuanto ‘Subsiedieregeiing’ 

2. Accionan cu io mester wordo tuma a corto piazo 

Considera e invitacion aki uno personal 
pa tur miembro di directiva di 
organisacionan social cual ta forma FUNDECO. 


Sra. Francis a gaba nos modelo turistico masha hopi y a 
keda impresiona p’e diferente decisionnan cu Minister 
Oduber a tuma pa garantisa e calidad di mas halto di 
turismo pa aki na Aruba. 

“A real succes story”, sra. Agnes Francis a enfatisa. 
Importante pa menciona ta cu Aruba ta depende riba 
turismo hopi mas cu St. Lucia y mirando cu awor nan 
ta bay cuminsa conoce expansion den e area aki, nan a 
ricibi informacion hopi valioso di Aruba. 

Un ehempel t’e ley conoci pa “All - Inclusive”, como na St. 
Lucia tambe ta mirando e desaroyo aki ta aumentanto. 
Segun sra. Francis ya nan ta na 50% di All Inlcusive y 
ta consciente cu mester cuminsa regula esaki, manera 
cu Aruba a haci. 

“ATA ta hopi bon pensa” 

Segun sra. Agnes Francis loke cu a atrae Gobierno di St. 
Lucia n’e modelo di e autoridad di turismo di nos isla 
(ATA) ta cu e ta mustra hopi bon pensa, hopi integracion 
cu tur stakeholder den e industria y na mes momento 
tin un ‘business approach’. 

Pues tin pensamento strategico, y planificacion strate- 
gico como tambe areglo institucional fuerte, el a bisa. 

Sra. Francis ta enfatisa cu tin otro modelonan di auto- 
ridad turistico, pero no mes structura y bon hinca den 
otro manera cu esun di Aruba ta. 

“Nos a mira di diferente pais manera Hawaii, Bermuda, 
Antigua, islanan chikito y destinacionan mas grandi, 
pero esun di Aruba ta sigur entre e mihornan”. 

Minister Oduber: Lo inverti un suma rond 2.6 miyon 

Ex Uncle Leuis Slore na San Nicelas lo keda 
restaura come monumento na San Nicolas 



MINISTER Otmar Odu- 
ber encarga cu Cultura 
ta haya hopi lastima cu 
fraccion di MEP ta vota 
contra di restauracion di 
monumento na San Nico- 
las. Esaki a resalta durante 
reunion cu a tuma lugar 
den Parlamento caminda 
cu a vota pa bay restaura 
un edificio cu n’e momen- 
tonan aki ta Uncle Louis 
Store na San Nicolas. 

Un edificio cu ta den cu- 
rason di e area na Prom- 
enade cu aworaki a wordo 
restaura. Gobierno a haci 
inversionnan grandi cu e 
idea di crea un districto 
di cultura y historia cu ta 
bira un atraccion turistico 
y tambe pa nos hendenan 
local bay. 

E edificio aki a wordo ban- 
dona den periodo di gober- 
nacion di MEP, pasobra el 
a wordo ‘afgekeurd’. Awe 
nos ta dreche, e no ta costa 
Gobierno niun cen y ta 
wordo haci dor di e fondo 
di restauracion di Aruba 
den e caso aki Monumen- 
tenfonds, caminda cu 2.6 
miyon florin ta bay wordo 
hinca den e edificio aki. 
Gobierno ta bay paga me- 
nos huur cu locual ta pa- 
gando aworaki pa un edi- 
ficio cu no ta di Gobierno. 


Aworaki lo bay den un 
edificio di Gobierno cu 
ta maneha pa Monumen- 
tenfonds. Segun Minister 
Oduber a sigui splica, MEP 
a keda argumenta cu e ta 
bay costa 2 miyon mas 
(over di25 aña). 

Na mantencion so bo ta 
surpasa e suma aki cu hopi 
y a bisa hopi fuerte den 
Parlamento cu esaki ta cu 


simplemente nan ta contra 
San Nicolas. 

“Chris Romero un Parla- 
mentario di MEP di San 
Nicolas, no a ni presentea 
n’e reunion, mi ta convenci 
cu si e tabata aki e lo no a 
vota contra di e ley aki. 

Sr. Glenbert Croes tabatey 
y ora cu el a ripara cu ta 
bay vota contra, a bandona 


y no kier a vota. Asina 3 
miembro so di e fraccion 
di MEP a vota contra di un 
ley cu ta duna oportunidad 
cu un departamento di 
Gobierno (Departamento 
di Cultura) ta bay Pariba. 
Cu esaki ta crea mas move- 
cion y circulacion Pariba, 
ta restaura un edificio cu a 
bandona, e no ta costa Go- 
bierno niun cen y riba dje 


ta baha gastonan di huur. 

Si ta vota cotra, e ora sim- 
plemente ta bay contra tur 
locual cu por ta bon p’e 
comunidad aki y esaki ta 
loke a motiva MEP. 

Mi ta contento cu sr. An- 
din Bikker (PDR) y cu e 
fraccion completo di AVP 
a vota na fabor”, Minister 
Oduber a conclui. 


INTERUPCION Dl CORIENTE 







En conexion cu trabaonan necesario, coriente lo wordo 

interumpi: 

1 

diahuebs, 13 di oktober 2016, for di 8:00'or a.m. te 

cu 4:00 'or p.m. den vecindario di: 

- Casnan di Pueblo Noord 

- Caya Safir (unparti) 

-Turibana (unparti) 

- Westpunt (unparti) 

- Noord (unparti) 

-Caya Topaz 

- Kamay (unparti) 

-Caya opal (unparti) 

-Saliña Cerca (unparti) 

- Wacamaya Apartments 

-Monsevat (unparti) 

- Rooi Santo (unparti) 

- Seroe Pela 

-Boroncana 

- Kurimiauw (unparti) 

-Bakval (unparti) 

Elmar ta pidi disculpa pa e inconvenencia cu e interupcion 

aki por causa. 



Pa mas informacion yama 523-7100 of e-maii nos via customerservice@eimar.aw 

Parlamentaro sr. Jeffrey Kelly: 

Negativismo no por ta e guia pa 
un Aruba prospero y desaroya 


DEN proceso electoral di 2009, pueblo di 
Aruba a dicidi di kita mandato for di partido 
MEP despues di e desaster cu e partido aki a 
crea den ocho aña di gobernacion y a duna 
partido AVP un mandato cla y raspa di 12 
asiento Parlamentario di AVP, sr. Jeffrey Kelly 
ta mustra. 


“E cambio politico aki cu nos pais a conoce 
na 2009, a bin marca na mes momento un 
cambio grandi den e propio seno di partido 
MEP, caminda a eligi un lider nobo, a tuma un 
rumbo nobo pero te ainda e vision nobo no a 
bira conoci, ni pa e propio sostenedonan di e 
partido geel ni pa pueblo di Aruba en general. 


kibrando reglanan di confiansa. A divulga 
informacionnan confidencial hasi p’e comis- 
ion menciona y a bolbe pinta un perspectiva 
negativo di nos pais y su desaroyo. 

Na hermana isla Corsou un Parlamentario a 
hay’e den problema grandi y a hay’e ta paga 
un boet pa e mesun motibo aki”, Parlamentario 
sr. Kelly a splica. 




Mainstreet San Nicolas Tel. 584-3999 
open 9.00 - 13.00 and 14.30 - 18.30 


DRAGON 

CD & ELECTRONICS 


Samsung note edge 


bkj sport 4.5 
afl. 210.00 


SamsungsS minl 
afl. 315.00 


Also: Samsung S5 , s6 mini, Samsung S4. Samsung 4 mini, S3 mini etc.... 
Accessories for ál Samsung and Iphone models 

ToshibaLaptop 16.6'400 320Gb Harddisk. Afl. 900.00 
Hp Ink catridges, Universal laptop adapters etc.. 

FTunes glft cards $ 10.00, $ 15.00 and $26,00, 

Google play cards and Playstation Network cards. 

Sales, repair and accessories for all Samsung models and other cellulars. 
Unbck, reload, reset, upgrade, replace lcd, keypad, speaker etc. 


ZZragon spec\áv% 


“Un mandato y confiansa cu pueblo di Aruba 
a mira den e programa di gobernacion di 
partido AVP, caminda e meta principal tabata 
pa brinda alivio urgente pa esnan di menos 
entrada y pensionadonan caminda a inverti 
un suma di entre 585 pa 600 miyon florin pa 
duna e. o. un reparatietoeslag, kindertoelage, 
un aumento di 25% di onderstand, a duna ben- 
eficionan secundario na 5000 trahado publico 
y tambe a percura pa sigura pensioen pa 300 
trahado di Saba mientras cu tambe a bay over 
na aumenta e salario minimo. 

Fuera di e brinda e sosten aki na pueblo di 
Aruba, Gobierno di AVP a bay over na inverti 
den e pais, den diferente proyecto, chikito y 
grandi caminda e desaroyo aki a ^mda saca nos 
pais for di un di e pio crisis cu el a yega di con- 
oce debi na mal gobernacion di partido MEP. 
Caminda cu otro paisnan a skoge pa bin cu 
medida pa sali for di crisis, Gobierno di AVP a 
opta pa inverti”, segun Parlamentario sr. Kelly. 

Caracteristicanan di partido MEP 


No tin vision pero solamente amargura pa un 
rechaso grandi di e pueblo di Aruba pa e par- 
tido di Evelyn Wever-Croes, kende a dicidi di 
tuma un rumbo cu ningun hende a spera, esta 
un rumbo domina pa negativismo, domina pa 
amargura politico y un mentalidad agresivo 
den cantidad di intento fracasa pa impone 
a base di forsa y destruccion, e pensamento 
bieu di partido MEP, den e rumbo nobo cu el 
a scoge”, e Parlamentario di AVP a duna di 
conoce. 


Negativismo 

“Den practicamente tur reunion publico di 
Parlamento, den comunicadonan di prensa of 
conferencia di prensa di partido MEP, nos por 
tuma nota di e grado halto di negativismo di 
e lider di MEP y su miembronan di fraccion, 
kendenan ta duna e impresion cu nan ta lanta 
tur dia for di cama, cu e deseo y pensamento 
pa cosnan bay malo cu Aruba, pa cosnan bay 
malo cu nos pueblo, pa di e forma aki nan trata 
di saca probecho politico. 


Esaki a bolbe keda demostra durante 
di e reunion publico relaciona cu ley- 
nan cu a wordo trata pa oficialisa 
reapertura di e refineria di San 
Nicolas. Durante reunion a cues- 
tiona tur cos, tratando na spanta 
pueblo di Aruba y sembra duda pa 
cu e proceso cu a cana pa yega na 
reapertura di refineria. Ni 24 ora 
despues e lider di MEP despues 
di un reunion cu 
CAFT a 
b i n 
afo 


Conclusion 

E insistencia pa cosnan bay malo ta sigui crece 
cerca e lider di MEP y su fraccion pero mien- 
tras tanto tur caminda tur hende por mira 
desaroyonan tumando luga, proyectonan cu 
mester eleva e nivel di bida di nos tur, percura 
pa mas trabou, mas beneficio y miho desaroyo, 
transformando nos isla den un pais progresivo. 

Ora cu scucha miembronan di MEP inspira nan 
mes cu asina hopi negativismo, ta bin na nos 
mente un declaracion di e fundado di e par- 
tido, sr. Betico Croes (d.f.m.) kende a yega di 
expresa: “los perros ladran y la caravana pasa,” 
cu ta cuadra exactamenter cu e mentalidad di 
partido MEP actual,” Parlamentario di AVP, sr. 
Jeffrey Kelly ta señala. 

Parlamentario mr. Xiomara Maduro: 

E problema di nos finanza 
publico ta Minister Eman 

Esey ta locual CFT y tur otro instancia ta 
faya den acentua 



“DIA 28 di september ul- 
timo e Comision Financie- 
ro di Parlamento a reuni cu 
CFT pa repasa informacion 
financiero di nos pais pa 
locual ta trata 2015, 2016 
y2017. 

Tur locual a wordo treci 
dilanti por wordo lesa 
bek den e comunicado di 
prensa cu CFT mes a emiti 
y e rapportnan di CFT cu 
por wordo lesa riba www. 
cft.cw . 

Locual si nos ta haya falta 
di dj’e den e rapportnan y 
e informacion cu CFT ta 
trece dilanti, ta e berdad 
indiscutibel cu e problema 
di nos finanza publico ta 
Minister Eman. 

Na nos opinion ta esey 
ta locual CFT y tur otro 
instancia manera Banco 
Central, Algemene Rek- 
enkamer y Raad van Ad- 
vies ta faya den acentua”, 
segun Parlamentario mr. 
Xiomara Maduro. 

Eman ta bula pipa pa 
no lidera 

“Ta un biaha so den e rap- 
port di 29 di december 
2014 riba pagina 5, CFT 
a urgi Minister Eman pa 
duna cara na e crisis finan- 
ciero di nos pais y asumi 
e rol di coordinador di 
e proceso pa yega na un 


presupuesto balansa ya cu 
e Minister di Finanza su so 
no por logra haci e trabou. 

CFT e tempo ey a urgi 
Minister Eman pa tuma e 
timon y bay na cabes di un 
comision cu mester coor- 
dina e implementacion di 
e medidanan cu Gabinete 
Eman MES a propone pa 
tuma. 

E no ta e trabou di Minister 
Bermudez so ya cu e otro 
Ministernan tambe mester 
tuma medida y e prome 
yama pa drecha e desaster 
ta Minister Eman. 

CFT den su rapport na 
2014 a urgi Minister Eman 
pa stop di bula pipa, duna 
cara y lidera pa nos pais 
por sali di e crisis finan- 
ciero. 

Pero awor CFT no ta bisa 
esaki mas, siendo cu cada 
bes nan mes ta rapporta cu 
nan no ta haya suficiente 
informacion na tempo, 
nan no ta mira un progreso 
structural y nan ta wak cu 
nan recomendacionannan 
no ta wordo sigui. 

Den un situacion asina, lo 
tabata na su lugar pa CFT 
a ripiti y bisa bon cla cu e 
problema di nos finanza 
publico ta Minister Eman, 
cu ta blo bula pipa pa no 
lidera”, e Parlamentario 


di MEP a duna di conoce. 

CFT y tur otro instancia 
ta faya 

“E ta logico cu si bo sigui 
gasta mas cu bo por gana, 
si bo sigui traha mas debe 
pa cosnan inecesario cu 
no ta lora bo economia, bo 
finanza no lo por drecha 
nunca. 

Esey ta netamente locual 
cu Minister Eman ta ha- 
ciendo y ningun instan- 
cia kier pone enfasis riba 
dj’e. Minister Eman ta 
gastando placa y haciendo 
debe manera cu no tin un 
mayan y riba dj’e ta gasta 
placa den cosnan cu no 
ta lora nos economia”, e 
Parlamentario a bisa. 


“Banda di esaki, e manda- 
tario ta sinta gania asina 
hopi cu hasta e confiansa 
di inversionista y consumi- 
dor a bay perdi y esaki ta 
pone cu e economia di nos 
pais a stanca formalmente. 
Den e condicion aki na 
nos opinion, instancianan 
manera CFT, Banco Cen- 
tral, Algemene Rekenka- 
mer y Raad van Advies 
mester papia cla y ‘noem 
het beestje bij zijn naam, 
ta Minister Eman cu su 
mal maneho financiero 
ta e problema real cu ta 
hibando nos pais den un 
abismo den cual nos fi- 
nanza publico no lo por 
drecha. 


Tanten cu CFT y e otro in- 
stancianan keda faya den 
acentua esaki, e pueblo ta 
keda den scuridad. Paso- 
bra rib’e mayoria den Par- 
lamento bo no por conta, 
ya cu nan ta na merced di 
Eman. 

Pero e otro instancianan 
cu ta percura pa e ‘checks 
and balances’ na nos pais, 
si mester ‘step up’ y bisa e 
cos manera e ta pa pueblo 
compronde cu e problema 
di nos finanza publico ta 
Minister Eman y tanten 
cu e keda na poder, nada 
lo cambia pa miho na nos 
pais”, Parlamentario mr. 
Xiomara Maduro a ter- 
mina bisando. 



ANUNCIO 

Yom Kippur 

En conexion cu e dia sagrado di Yom Kippur tur sucursal di CMB lo ta cera pa publico riba 

Diaranson, 12 di Oktober, 2016. 

Na e comunidad Hudiu nos lo kier desea un ayuno facil y scrito seyado. 

Bo banco amigo 

Vice-President di PdVSA, Jesus Luongo durante 
inauguracion di CITGO Aruba a anuncia cu: 

E mesun pipa di gas cu ta suminstra 
refinera CITGO Aruba por suminstra 
poblacion di Aruba cu gas pa otro uzonan 

Produccion di awa y coriente cu gas por 
baha costo substancialmente 



DIABIERNA mainta a tuma 
lugar un ceremonia di inaugura- 
cion di e refineria na San Nicolas, 
CITGO Aruba. Riba e mainta aki, 
a hisa banderanan di tanto CITGO 
Aruba cu ta operador di e refineria 
y Refineria di Aruba NV (RDA NV), 
cu ta un compania 100% Arubiano 
y doño di e refineria. 

Tambe tabatin discursonan di 
Director di RDA NV, ing. Alvin 
Koolman, Minister di Asunto 
Economico y tambe Energia, ing. 
Mike de Meza, CEO di CITGO Pe- 
troleum Corporation Inc., dr. Nel- 
son Martinez, Minister di Trabao 
drs. Paul Croes y Vice President di 
Petróleos de Venezuela S.A. Jesus 
Luongo cu alabes ta miembro di 
Hunta Directiva di Citgo Petro- 
leum Corporation Inc. 

N’e ocasion aki a hisa e banderan- 
an di Refineria di Aruba NV, como 
doño di e facilidad petrolero y 
tambe e bandera di CITGO Aruba, 
cu ta lease e refineria y opera esaki 
pa procesa crudo pisa for di faha 
di Orinoco. 

E reservanan di faha di Orinoco 
ta un di esnan di mas grandi di 
mundo. E reservanan ta di por lo 
menos 290 mil miyon di bari di 
crudo pisa, cu refineria di Aruba 
ta diseña pa procesa. 

Vice Presidente Jesus Luongo a 
cuminsa su discurso gradiciendo 
Minister Mike de Meza, di kende 
el a splica cu “sin su perseverancia, 
esfuerso, disciplina y dedicacion 
nos lo no tabata aki.” 

Tambe el a gradici e teamnan 
negociador di tanto Aruba como 
esun di CITGO Petroleum Cor- 
poration pa un bon trabou for di 
cua a sali un acuerdo sumamente 
beneficioso pa tur dos banda. 
Luongo a gradici Prome Minister 
Mike Eman y henter su Gobierno 
pa un trabou cu el a califica como 


grandi y importante. Tambe a 
felicita Parlamento di Aruba, rep- 
resentantenan di pueblo di Aruba, 
cu a ratifica e acuerdo cu team- 
nan negociador a logra entre e 
Gobiernonan y CITGO Petroleum 
Corporation. 

Sr. Jesus Luongo a describi CITGO 
Petroleum Corporation como un 
di nan filialnan di mas importante 
di PdVSA, cu tin experiencia am- 
plio den refinacion na Merca y cu 
ta conta cu tur sosten di PdVSA. 
CITGO Petroleum Corporation ta 
distribui y mercadea un variedad 
grandi di productonan petrolero 
incluyendo gasolin y diesel y ta 
doño di 3 refineria, 48 terminal di 
productonan petrolero y ta doño 
of partner di 9 ‘pipeline’ na Merca. 

“Esaki ta un dia historico,” Jesus 
Luongo a enfatisa, “nos tur ta para 
aki pa marca un momento histori- 
co cu ta reapertura di e refineria.” 
Segun e Vice-Presidente di PdVSA, 
no ta unicamente e hecho cu e 
refineria ta habri bek ta loke ta im- 
portante. Loke ta mas importante 
ainda t’e solidaridad y comple- 
mentalidad cu esaki ta trece cu ne. 
“Habri e refineria aki ta djis un 
prome paso,” segun Luongo. E ta 
habri un cantidad di posibilidad 
importante pa por profundisa e 
relacionnan entre e dos paisnan 
bisiña. 

El a referi n’e proyecto di gas cu 
CEO di CITGO Petroleum Cor- 
poration, dr. Nelson Martinez, a 
menciona. 

“Ami lo tribi di bisa cu e proyecto 
di gas ta bay tin un impacto mas 
grandi cu esun di reapertura di e 
refineria.” 

Esey Jesus Luongo a sigui splica, 
ta hopi importante pa un pais 
manera Aruba cu tin un vision 
berde cu ta bay man den man cu 
su turismo. 


“Nos tur sa cu Aruba ta depende 
pa gran parti di su industria tur- 
istico.” 

Gas ta un parti importante di e 
acuerdo cu a logra cu apertura 
di CITGO Aruba. E refineria ta 
bay draai riba gas, haciendo e 
emisionnan mucho menos dañino 
pa medio ambiente. Pero e Vice- 
Presidente di PdVSA ta splica cu e 
mesun gas aki por uza pa genera 
awa y coriente cu por baha e costo 
di bida substancialmente. 

“Esey lo ta bay ta un beneficio di- 
recto pa pueblo di Aruba,” segun 
Luongo, relacionando e proyecto 
di gas p’e refineria cu otro necesi- 
dadnan di nos isla. 

Luongo a sigui splica cu na Ven- 
ezuela a traha na desaroya gas pa 
transporte. 

“Na Venezuela nos tin 220 mil ve- 
hiculo cu ta a converti pa uza gas y 
nan tin funciona dual, nan ta traha 
cu gas y cu gasolin.” 

E ehecutivo a splica cu tur esaki 
ta aplicabel tambe pa transporte 
publico y uzo di gas por ta algo 


hopi importante pa Aruba tambe 
den transporte general y publico. 
E Vice Presidente di PdVSA a sigui 
splica cu tin posibilidadnan tambe 
pa por aplica e proyecto di gas 
pa Aruba su refineria pa casnan. 
Enbes di haci uzo di boter di gas 
convencional, esaki por bay di- 
rectamente na cada cas. 

Tur esaki ta posibilidadnan adicio- 
nal cu e proyecto di un refineria cu 
ta opera riba gas tin pa poblacion 
di Aruba. 

Venezuela tin e di 8 reserva di 
gas mas grandi na mundo cu por 
satisface e demanda interno di 
Venezuela y tambe por exporta. 
Aña pasa Venezuela a pone den 
produccion un campo di gas situa 
entre peninsula di Paraguana y e 
golf di Venezuela, cu ta produci- 
endo mas di 510 miyon di pia cu- 
bico di gas pa dia y ta premira cu 
dentro di 3 aña e ta produciendo 
1200 miyon di pia cubico pa dia. 
E pos di gas aki ta bay uza pa abas- 
tece demanda interno di Venezu- 
ela, pero tambe ta bay suministra 
refineria CITGO Aruba cu gas. 

Homber ta wordo 
tira na discoteca 



WILLEMSTAD - Dialuna marduga, alrededor di 
4:35am, Central di Polis a ricibi informacion cu tin un 
bashamento di bala dilanti di un discoteca den Saliña. 
Mesora Central di Polis a dirigi un patruya n’e sitio. 

Na e sitio, Polis a bin topa cu un homber victima cu 
herida di bala den su pecho y na su man. 

For di un investigacion preliminar n’e sitio, e victima a 
declara na Polis cu na momento cu e tabata saliendo for 
di e discoteca el a mira un homber cu un arma di candela 
den man ta cana bin den su direccion. 

Diripiente e homber aki a cuminsa los bala dirigi rib’e 
victima cu e consecuencia ariba menciona. E victima a 
keda transporta cu ambulance pa policlinica, mientras 
ta buscando e sospechoso. E investigacion den e caso 
aki ta continua. 


Chauffeur bou 
influencia di 
alcohol ta ocasiona 
un "hit and run" 


WILLEMSTAD - Diadomingo 9 di october 2016, al- 
rededor di 11:45pm, Central di Polis a haya un melding 
di un accidente di trafico cu a caba di tuma luga na e 
crusada Schottegatweg Oost cu Cas Coraweg. 

E chauffeur cu a ocasiona e accidente a sigui core bay y 
nan a par’e na altura di Biesheuvel. 

For di investigashon preliminar cu e patruya n’e sitio a 
realisa a resulta cu e chauffeur cu a ocasiona e “hit and 
run” tabata bou di influencia di alcohol. 

Na e sitio, Polis a detene e chauffeur, esta e homber G.A. 
de J. naci na Corsou di 23 aña. 

Polis a hiba G. de J. na Warda caminda despues di a 
keda presenta dilanti di un Fiscal Auxiliar, a ordena su 
encarcelamento pa mas investigacion. Departamento di 
trafico ta continua cu e investigacion. 


Johns®n 

notary services 


AUCTION 

ex. 3:268 Civil Code of Aruba 

THURSDAY OCTOBER 20, 2016 

On Thursday October 20, 2016, at 11 AM, at the Conference 
Room of the Chamber of Commerce of Aruba, Irausquin 
Boulevard 10, Aruba, will be auctioned in public: 

1. A residential house locally known as: 

SAVANETA 229-1 

standing on a parcel of full ownership land, 1160 m2 in size, 
situated at Savaneta in Aruba, locally recorded as Fourth 
Division Section E number 117 

First auction. 


Execution value according to appraisal report: Afl. 302.900,-. 

2. A residential house locally known as: 

SABANA GRANDI 79 

consisting of a parcel of lease until December 12, 2031, on a 
parcel of public land, 401 m2 in size, situated at Sabana Grandi 
in Aruba, locally recorded as First Division Section T number 
255. The lease rights will expire on December 20, 2031. 

Second auction. 

Execution value according to appraisal report: Afl. 157.748,- 

SPECIAL CONDITIONS: 

No reserve pricewill be used for the auction of the above 
mentioned properties. Oniy serious offers wili be considered. 

A 1% commission will be paid over the highest bid in the first 
round of the auction, if the property wiii be soid at the auction. 
Selier has the right to not accept any bid, at its sole discretion. 
Ali auction costs are for the account of the buyer, which costs 
include: transfer tax, registration fees cadaster, the outstanding 
long lease fees and property taxes for execution of the 
necessary notarial deeds, other auction costs (rent of auction 
room, bailiff fees, canceliation of liens and mortgages, 
advertisements), and the costs to have the property vacated, if 
necessary. 

Auction notary: T.R. Johnson LL.M. 

For more information, inciuding copy appraisal report: 

WWW.JOHNSONNOTARY.COM 

El periodista soy yo, 
anto ami tambe kier ta di AWEMainta. 
Si bo tin un noticia y foto, manda nan pa 

noticia@awemainta.com 



Nelson Martinez, CEO y Presidente di CITGO Petroleum Corporation 


Trahande hunto nes ta crea 
un ecenemia mas fuerte 


DURANTE ceremonia diabierna ultimo na 
porta di Refineria di Aruba, a hisa oficialmente 
e banderanan di e refineria y di CITGO Aruba. 
N’e ocasion aki, CEO y Presidente di CITGO 
Petroleum Corporation, Nelson Martinez, a 
enfatisa e importancia di e relacion nobo cu a 
surgi entre e partidonan. 

“Trahando hunto nos ta crea un economia mas 
fuerte y un futuro mas briyante pa nos comu- 
nidadnan,” e ehecutivo a expresa. 

Martinez tabatin hopi palabra di elogio pa 
Gobierno di Aruba, specialmente pa Minister 
Mike de Meza, encarga cu asuntonan energeti- 
co, kende den henter e proceso aki a demostra 


di ta un negociado grandi. 

“Bo por tin ideanan fuerte, pero pa concretisa 
esakinan bo mester tin lidernan fuerte. Pa 
‘mi Mike a mustra di ta un lider fuerte di e 
proyecto aki. 

Mi ta reconoce bo persistencia den e proyecto 
aki, cu ta trece beneficio pa ambos pais - 
Aruba, Venezuela.” 

Y a agrega cu di parti di Venezuela semper 
tabatin e interes, mirando e beneficionan co- 
mercial pa yega na un acuerdo. 

El a repasa e historia di CITGO Petroleum Cor- 
poration, funda na 1910, prome cu el a papia 
di e nificacion di e acuerdo aki cu Aruba, cu 
ta nifica un inversion significante y 
cu lo trece progreso significante pa 
Aruba tambe. 

E acuerdo aki, el a bisa, ta wordo 
guia pa principionan di solidaridad 
pa crea un entidad comercial din- 
amico cu lo provee balor socio-eco- 
nomico pa tur e partidonan envolvi. 
E storia e cuminsa, cu combersacion 
riba e vision di CITGO y PDVSA pa 
maximaliza e balor di e crudo extra 
pisa di Venezuela procedente di 
e faha di Orinoco, e reserva 
di mas grandi na 
mundo. 

Cu esaki den ^ 

mente, el a splica, 
a diseña un proyecto pa re- 
fineria di Aruba opera como un 
‘Upgrader’ p’e crudo extra pisa aki, 
reforsando di e forma aki e cadena di 


“supply” di CITGO Petroleum Corporation. 

El a papia di e proceso di cuanto crudo nan ta 
procesa awor y kico kier logra cu refineria di 
Aruba. 

Na mesun momento a papia di otro proyec- 
tonan, manera e uzo di gas, no solamente 
den e refineria, pero pa baha e costonan di 
produccion di awa y coriente y suministro di 
gas n’e poblacion. 

“Esaki no solamente ta baha e gastonan di en- 
ergia, pero lo contribui tambe n’e medio ambi- 
ente, reduciendo e emision substancialmente.” 
E importancia di e acuerdo pa CITGO a keda 
expresa den e palabranan di Nelson Martinez 
ora cu el a bisa: “Nos ta hopi orguyoso di loke 
nos a logra aki awe cu inicio di e actividadnan 
di CITGO Aruba y di loke futuro ta trece no 
solamente pa CITGO Aruba, pero p’e comu- 
nidadnan local.” 





-J 


TA BENDE 


Buick Regal 1996 
Afl. 1,750.00 

Mazda 323, 2000 
Afl. 3,550.00 

Yama cell: 593-7118 


TA HUUR 


Edificio 

Commercial 

na playa, 114m2 

Cu parkeo propio, gratis. 
Yama: 594-8842 


RlfLES 



SPECIAL 



5943263 /5826732 

hermusriischoolnv.com 


SIVJDIVI 1-C O'stad 

Di Qcuerdo cu Evelyn Wever-Croes: 

Minister Otmar Oduber 
kier mara Gobierno na 
huur di 25 aña pa crea 
mas MEGA DEBE 

Gabinete Mike Eman mester 
baha gasto y no aumenta gasto! 

“GOBIERNO a cumpra e edificio di Uncle Louis Store 
na San Nicolas basta tempo pasa cu e compromiso pa 
remodele y haci un edificio monumental. MEP a sos- 
tene e decision aki pasobra e edificio ta un “landmark” 
pa San Nicolas y nos no kier mira e edificio bay perdi. 
Pero pasobra cu Gobierno mester di placa a core bende e 
edificio na Stichting Monumentenfonds pa Afl. 671.250 
prome cu fin di aña 2015.Esaki ta un di e decisionnan di 
e Gobierno di AVP den desesperacion aña pasa pa tapa 
e buraco financiero pa 2015. E intencion ta pa Stichting 
Monumentenfonds remodela e edificio y verhuur e”, 
segun Evelyn Wever-Croes. 

“Pero awo, Minister Otmar Oduber a bin Parlamento pa 
pidi un apoderacion pa Gobiemo mes huur e ediflcio bek. 
Anto no pa un prijs abou, sino pa 25 aña 16 mil florin 
pa luna.Esaki lo costa nos futuro generacionnan pa 25 
aña 4.8 miyon florinlDen e crisis financiero cu nos ta, 
nos mester ta mas cauteloso y nos no por sigui aumenta 
e debe asina! Gobierno por a remodel’e su mes y asina 
scapa e debe ey riba lomba di nos futuro generacionnan. 
Of laga Stichting Monumentenfonds verhuur e cu sector 
priva.Ta pakico mester sigui aumenta e MEGA DEBE?”, 
sra. Wever-Croes a sigui splica. 

“Den su defensa Minister Otmar Oduber a bisa cu Gobi- 
erno kier pa Directie Cultuur (DCA) bay eyden. DCA ta 
paga awor 9.580 florin pa luna. Kiermen si DCAbay den 
e edificio, e ta costa 2 miyon florin mas cu e gastonan 
actual. En bes di baha gastonan di huur, ta aumenta nan! 
Pa colmo e departamento di DCA no ta di acuerdo pa bay 
den e edificio pasobra e edificio no ta adecua ni grandi 
suficiente pa e departamento”, lider di MEP a agrega. 

“Nos ta di opinion cu den e momentonan financiero 
dificil di nos pais, nos mester ta mas cauteloso. Gobierno 
mester haci mas pa baha gasto. E ley aki ta aumenta gas- 
tonan pa 25 aña.Sin cu tin mester. E ley aki no ta tocante 
San Nicolas, e ta tocante e MEGA DEBE cu Gabinete Mike 
Eman tin nos pais den dj’e. San Nicolas lo haya un joya 
di edificio, esey no ta cambia den e ley aki. Pero pakico 
ta nos futuro generacionnan mester bay paga p’e? Loke 
mi kier bisa ta cu e por a bay tambe na un otro forma, 
cu lo a costa Aruba menos placa. P’esey nos no por a 
sostene e ley pa Gobierno bay huur e edificio pa 25 aña. 
Tin otro alternative”, di acuerdo lider di MEP, Evelyn 
Wever-Croes. 


Johnsun 

notary services 

AUCTION 

ex. 3:268 Civil Code of Aruba 

THURSDAY OCTOBER 20, 2016 

On Thursday October 20, 2016, at 11 AM, at the Conference Room 
of the Chamber of Commerce of Aruba, Irausquin Boulevard 10, 
Aruba, will be auctioned in public: 

1. A residential house locally known as: 

SAVANETA 387-M 

consisting of a parcel of full ownership land, 633 m2 In size, 
situated at Savaneta in Aruba, locally recorded as Fourth Division 
Section E number 1288. 

First auction. 

Execution value according to appraisal report: Afl. 616.000,-. 

2. A condominium locally known as 

TAZAJAL APPARTMENT # 11 
NOORD 

Consisting of a parcel of property land 127 m2 in size, being a part 
of “Complejo Tazajal (fase 2)”, locally recorded as Second Division 
Section D number 1751, and a 1/7th undivided share in the parcel 
locally recorded as Second Division Section D number 1784 (private 
road held in common ownership). 

First auction. 

Execution value according to appraisal report: Afl. 312.000,- 

SPECIAL CONDITIONS: 

No reserve pricewill be used for the auction of the above 
mentioned properties. Only serlous offers wlll be considered. 

A 1% commission will be paid over the highest bid in the first 
round of the auction, if the property will be sold at the auctlon. 
Seller has the right to not accept any bid, at its sole discretion. 
Ali auction costs are for the account of the buyer, which costs 
include: transfer tax, registration fees cadaster, the outstanding 
long lease fees and property taxes for execution of the 
necessary notarial deeds, other auction costs (rent of auction 
room, bailiff fees, cancellation of liens and mortgages, 
advertisements), and the costs to have the property vacated, if 
necessary. 

Auction notary: T.R. Johnson LL.M 
For more information, including copy appraisal report: 

WWW.JOHNSONNOTARY.COM 

Den cuodro di luna di enseñansa 

A organisa STEAM Camp pa 60 alumnonan di 10 scol basico 




Oportunidad 
pa haya trabou 


Tin mester pa drenta servicio di inmediato 
un hoben, pa traha full time. 


Exigencianan: 1 . Di por traha independiente 

2. Traha oranan flexible 

3. Mester tin transporte propio 

4. Mester por cubri tur conferencia 
di prensa y redacta nan 

5. Na mes momento e por haci 
trabao di fotografo 

6. Tin conocemento di idioma 


Si bo ta interesa e-mail bo informacionnan na 
Redaccion@dennoticia. com 
Nos lo tuma contacto cu bo persona. 



DURANTE e siman di vakantie den luna di october, Minis- 
terio di Enseñansa den colaboracion cu International School 
of Aruba a organisa un “STEAM Camp” pa un grupo di alum- 
no di 10 di nos scolnan basico local. 

A organisa e actividad aki den cuadro di luna di enseñansa cu 
e meta pa brinda un grupo di alumno cu un experencia edu- 
cacional unico y dibertido durante e siman di vakantie. 


STEAM ta para pa “Science, Technology, Engineering, Arts & 
Math” y ta ensera un programa extenso y inovativo unda cu 
e diferente disciplinanan menciona ta wordo integra pa me- 
dio di diferente topico y ehercicio. E hobennan mester a co- 
labora den grupo y explora, investiga, analisa, calcula y dis- 
eña. 

Un total di 60 alumno di 10 diferente scol basi- 
co di nos isla a participa n’e STEAM Camp aki cu a resulta 
un exito rotundo. 


Scolnan local a selecta 6 alumno di nan scol pa por par- 
ticipa n’e camp aki. E 10 scolnan cu a participa ta Com- 

mandeur Pieter Boerschool, Colegio Bon Bini, Colegio San 
Hose, St. Anna School, St. Franciscus College, Paulus School, 
Cacique Macuarima School, Reina Beatrix School, O.L.V. 
Fatima College y Scol Primario Kudawecha. 

Minister Michelle Hooyboer-Winklaar a bishita e alumnon- 
an n’e camp y a keda impresiona pa nan entusiasmo y en- 
volvimento den e programa. E titular di enseñansa a comb- 
ersa cu e diferente gruponan y por a mira un interaccion ma- 
sha positivo. 

Tur grupo tabata trahando duro pa finalisa nan producto 
final p’e exposicion cu tabata ensera e diseño y construccion 
di nan scol ideal. 

E scol mester tabata completamente sostenibel y e alum- 
nonan mester a tene cuenta cu elementonan externo di na- 
turalesa pa cu e diseño. 

Minister Hooyboer-Winklaar a indica cu tabata impre- 
sionante mira e creatividad di e alumnonan, pero tam- 
be pa tende nan punto di bista critico riba diferente topico ac- 
tual manera energia sostenibel. 

Banda di e programa, e camp a inclui lunch y trans- 
porte pa cada participante unda cu e alumnonan a wordo 
busca y baha tur dia cu bus na nan cas. E camp a finalisa dia- 
bierna unda mayornan di e alumnonan participante a rici- 
bi un invitacion y a haya oportunidad pa aprecia e produc- 
to final di e alumnonan pa medio di un exposicion y unda cu 
e alumnonan a comparti nan experencia di e siman. 

Minister Michelle Hooyboer-Winklaar a gradici e scol- 
nan basico y e mayornan pa nan cooperacion. Un danki 
grandi ta bay pa International School of Aruba cu a ehe- 
cuta e proyecto aki na un manera hopi positivo. 

Minister Hooyboer-Winklaar ta hopi contento di por a con- 
tribui pa haci e STEAM Camp aki posibel pa nos hobennan y 
ta spera di por sigui cu e iniciativa aki p’asina mas alum- 
no por haya chens pa participa. 



Johns®n 

notary services 
AUCTION 

THURSDAY OCTOBER 20, 2016 

On Thursday October 20, 2016, at 11 AM, at the Conference Room of the 
Chamber of Commerce, Irausquin Boulevard 10, Aruba, will be auctioned in 
public, ex. 3:268 Civil Code of Aruba: 



The premises situated at Weststraat 2 in Aruba, consisting of a commercial 
building with shopping mall and apartments, locally known as: 


“Blue Bay Aruba” 
or 

“Marina Mall” 

standing on a parcel of public land, 6339 m2 in size, situated at Weststraat in 
Aruba, locally recorded as First division section G nr. 258, 

together with, ex. art 514 RV ev Code of Civil Procedure: 

a parcel of public land, 413 m2 in size, situated at Weststraat in Aruba, 
locally recorded as First division section G nr. 322; 
a parcel of public land, 334 m2 in size, situated at Weststraat in Aruba, 
locally recorded as First division section G nr. 324; 
a parcel of public land, 102 m2 in size, situated at Weststraat in Aruba, 
locally recorded as First division section G nr. 336. 

All lease rights will expire on August 4, 2060. 

Starting bid: Afi. 9.500.000,- 

Auction notary: mr. T.R. Johnson 


• The auction is subject to the general conditions for foreclosure 
auctions and special auction conditions which will be determined 
by acting civil law notary T.R. Johnson. 

• The auction of the above mentioned properties will take place by raising 
bids and by decreasing bids, in one session. 

• Seller has the right to not accept any bid, at its sole discretion. 

• The auction may be stopped or postponed at any time. 



BWEIJERS@JOHNSONNOTARY.COM 

Servicio pa 
Comunidad 


j -Maintja 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug; 

Central N.V. 

Pariba di Brug; 

Seroe Preto N.V. 


Dokter na Warda 


Pabou di Brug; 

Huisartsenpost Hospital 

Pariba di Brug; 

Centro Medieo San Nieolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int1 Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


riiii 

* Media 

I ir!>i 

The Media Group 

Marghetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

Sam - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 


Director di RdA, Alvin Koolman: 12 luna despues e refineria lo ta ful den operacion 

Fase di ^^start di e refineria io dura entre 18 pa 24 iuna 


“REFINERIA di Aruba ta 
bay bira un compania masha 
activo pasobra pa prome biaha 
Aruba ta doño di e refineria”, 
asina Alvin Koolman, Director 
di Refineria di Aruba (RdA) a 
expresa durante e ceremonia 
di apertura diabierna ultimo. 
No solamente ta bay vigila 
e operacion y percura pa 
cumpli cu tur e contractnan 
sino cu e ta bay bira un parti 
integral di e sociedad y eco- 
nomia di Aruba. 



Alvin Koolman a agrega cu ora cu 
a cuminsa e negociacionnan aña 
pasa, Gobierno a bisa pa no haci 
solamente e parti di refina. Ban 
pensa rib’e parti “clean” y p’esey 
gas a bin aden y e parti “green” cu 
ta e parti di e “algen” cu ta bay haci 
e “bio-refinery”. 

E tres area aki so ta un oportunidad 
hopi grandi. 

E director di RdA a subraya cu e ne- 
gociacionnan cu CITGO a cuminsa 
na december 2014 y e mes a join e 
team na juni 2015. 

A dura hopi pa negocia tur e deta- 
yenan, pero desde inicio di e opera- 
cionnan dia 1 di october ultimo, ta 
premira cu ta bay dura entre 18 pa 
24 luna pa e prome fase di “start 
up”. 

Asina cu esey ta tras di lomba, lo 
dura un otro 12 luna pa e ora ey e 
refineria lo ta ful den operacion. 

E siguiente paso awo ta inspec- 
ciona e planta pa yega na un plan 
con ta bay renoba e refineria. Esey 
CITGO ta haci conhuntamente cu 
Gobierno. 

“Lo haya e partinan mecanico, e. 
o. y un aspecto importante ta cu 
CITGO lo scoge su contratistanan 
principal cu ta bay haci henter e 
renobacion. Despues di esey e em- 
pleadonan lo cuminsa drenta”, e 
director di RdA a indica. 

Ta un proceso cu ta bay dura su 
caminda pero despues lo duna e 
comunidad mas detaye. 


El a enfatisa cu e meta ta pa tin mas 
Arubiano posibel trahando den e 
refineria. 

Den e proceso di tur industria ta 
cuminsa train e hendenan local 
y poco poco den e revitalisacion 
lo importa hende pa yuda den e 
proceso. 

“No pensa cu esaki ta pa semper. 
Ban tur nos localnan opera e luga 
aki den un forma safe pa e doñonan 
keda haya confiansa pa por sigui 
inverti den Aruba. 

Di tres biaha a pasa cu nos a 
cera un refineria, un porta 
principal pa e economia di 
Aruba. Kiermen nos tin cu 
percura pa yuda y aporta pa 
mantene esaki bibo”, Alvin 
Koolman a enfatisa. 

Despues di lu- 
nanan di pre- 
paracion y 
anticipacion, 
entrante dia 
1 di october 
2016, Go- 
bierno di 
Aruba a 
crea un 
compa- 
nia nobo, 
cu a haya e 
nomber di Re- 
fineria di Aruba N.V. 

E compania ta 
pertenece 100% na 
Gobierno di Aruba y a 
bira doño di e refineria, 
e terenonan y tur e fa- 


cilidadnan traha ey riba. Refineria 
di Aruba ta “lease” e facilidadnan 
awor cu Citgo Aruba, cu lo opera e 
refineria a base di contract firma. 

Esaki ta un era nobo, pasobra ta 
te despues di 92 aña cu nos ta bira 
doño di e refineria. 

Na cabes Gobierno a nombra Alvin 
Koolman, un persona cu hopi ex- 
perencia den e industria petrolero 
y cu tabata envolvi for di tempo di 
Lago y como tal conoce e facilidad 
pero tambe conoce e 
industria internacio- 
nal di petroleo. 

Atletanan di bodyboard 

Jeremy Loefstok y Randolf Kock lo competi den e 
^^Gran Canaria Fronton King Pro 2016^^ 



DIANAN 15 pa 31 di october proximo lo tuma 
lugar e “Gran Canaria Fronton King Pro 2016” na 
Islas Canarias, Spaña. 

E dos top bodyboarders nan di Aruba Jeremy Loefs- 
tok y Randolf Kock tambe lo forma parti di e evento 
aki como e number 1 y 2 ranked pa Federacion di 
Bodyboard di Aruba. 


E competencia “Gran Canaria Fronton King Pro 
2016” ta parti di e World Tour di Bodyboard or- 
ganisa p’e Federacion Mundial di Bodyboard APB. 
Mester bisa cu ambos atleta ya tin experiencia 
internacional mirando cu ya pa varios aña nan ta 
competi den e tour mundial di APB y ta representa 
Aruba dignamente den tur competencia bishita. 
Aña pasa Aruba a competi cu un delegacion mas 
grandi den e dos competencianan Sintra Pro 2015 
y Nazare Pro 2015 teni na Portugal. 


Recientemente e hoben Joshua Kelly tambe a com- 
peti den un competencia profesional teni n’e propio 
Portugal. 

Den e ultimo añanan, e deporte extremo 


aki a bira uno hopi popular particularmente bou di 
nos hobennan, kendenan ta practica esaki na nos 
costanan norte. 


Federacion di Bodyboard, esta Aruba Bodyboard As- 
sociation ta haci su maximo esfuerzo pa engrandese 
e deporte dor di organisa su competencianan a base 
regular y ta purba a lo menos competi 


un bes pa aña den exterior p’asina nos 
atletanan gana mas experiencia 
internacional. 

Un danki sigur na Lotto, e Loteria 
di Aruba pa medio di Comision di 
Subsidio cu a subsidia e biahe di 
e atletanan Jeremy Loefs- 
tok y Randolf Kock p’e 
competencia mun- 
dial di body- 
board “Gran 
C a n a r i a 
FrontonKing 
Pro 2016”. 

Den e prome wega di campeonato 201 6-201 7 

SV Dakota a gana SV RGl cu score di 3-0 

Wega di revancha entre e Campeon y Sub-Campeon 2015-201 6 





DEN un stadion cu un publico mas grandi 
cu normal, a tuma lugar e prome wega di e 
campeonato 2016-2017 diabierna anochi. A 
pospone e wega aki na varios ocasion, dor di 
referee y despues mal tempo. 

A dun’e e nomber di e wega di revancha, paso- 
bra a opta pa laga e dos teamnan cu a hunga e 
ultimo wega pa campeon y sub-campeon, pa 
habri e temporada atrobe. 

SV Dakota a sali duro, ganando nan prome 
wega di temporada cu un score di 
3-0 contra SVRCA. E goleador- 
nan tabata Miguel Gonzales 
(RCA) cu na di 34 minuut a 
hinca un autogol pa Dakota, 

Jesus Peñate cu na di 52 min- 
uut a hinca gol y Bart van Har- 
en (RCA) cu a hinca 
un otro autogol 
pa Dakota na 
di 79 minuut 
di wega. 

Pa mas in- 
formacion al 
instante di 
tur wega di 
futbol, ta in- 
vita publico pa 
“like” e pagina 
riba Facebook di 
Arubaanse Voet- 
bal Bond - AVB. 


Tocante SV Dakota 

Momon de Castro a funda SVDakota dia 15 di 
juli 1947. Dakota abira campeon na aña 1961, 
1962, 1963, 1965, 1966, 1969, 1970, 1971, 
1974, 1976, 1979, 1980, 1981, 1982, 1983, 
1988,1991 y 1995. 

Na tur e ekipo ta conta cu 15 titulo di campeon, 
4 titulo di sub-campeon, 5 biaha campeon in- 
victo, 2 biaha tres titulo di campeon consecu- 
tivo y 1 biaha 4 titulo di campeon consecutivo. 

SV Dakota ta consisti di 9 cat- 
egoria den futbol, cu ta Mini 
Baby (25 hungado), Baby 
(20 hungado), Lifida A 
(18 hungado), Lifida B 
(18 hungado), Menor (18 
hungado), Mayor 
(22 hunga- 
do), Ju- 
nio- 
ren 


( 2 0 
h u n - 
g a d o ) , 
Damas (25 
hungado) y 
Hoofdklas (30 


hungado). SV Dakota tin alrededor di 196 hun- 
gado activo, 9 trainer, 9 lider y un staf tecnico 
di Hoofdklas cu ta consisti di Franklin Priest 
como Hoofdtrainer, David Puriel como As- 
sistant Trainer, Albert Lake Jr como Assistant 
Trainer y Conny Van Niel como Fysiotherapie. 
Pues hunto nan ta forma alrededor di 250 
miembro activo. 

Tocante SV RCA 

A funda SV Racing Club Aruba (RCA) dia 15 
di februari 1934. E ekipo a sa di crece den e 
ultimo 82 añanan te bira un organisacion di 
riba 300 futbolista. Nan ta parti den division 
di infantil, hubenil, hoofdklas, damas, 35-1-, 
40+ y50+. 

Roland “Ditto” Acosta ta Presidente di e organ- 
isacion, mientras cu Veron Albertsz 
ta e Director Tecnico di e ekipo di 
25 futbolista cu ta hunga den e 
division di Honor. 

Historia a conta nos cu den 
pasado, e ekipo di RCA a 
logra titula campeon den 
diferente liga na Aruba 
na 34 ocasion. E ekipo di 
RCA ta e prome campeon 
di pais Aruba na aña 1986 y 
ta e prome team di Aruba pa bira 
campeon Antiano na aña 1966. 
E ultimo biaha cu SV RCA a bay 
cas cu e trofeo di campeon tabata 
den e campeonato di aña 2016 
contra SV Dakota. 

Competencia di PWA Windsurf Tour na Alemania ta yega su final 


Sarah-Quita Offringa a cumpli 



ivierceutJb-DtJiiz 

Windsurf World Cup Sylt 2016 


# CAMPMVIir 


BARBADC95 


3EVER 


wrsi I KI.AND 


BARBAD9S 


smii 

Fun 


/ 

WE5' 

l' 




N’E isla Westerland cu ta for- 
ma parti di e asina yama “Wad- 
deneilanden ” localisa pa nort di 
Hulanda y parti west di Alemania 
y Dinamarca den Noordzee pa di 
33 biaha ta auspicia e competen- 
cia mundial di windsurf den tres 
disciplina. 

E evento aki riba e PWA Tour 
t’esun mas grandi cu ta atrae un 
publico di mas cu 200.000 spec- 
tador. 

Sylt ta conoci como e Saint-Tropez 
di parti nort di Europa. Alemania 
casi no tin laman y deportenan 
aquatico y di vela ta hopi gusta 
manera windsurf, 


kiting, foiling y sailing. 
Deportenen cu na Aruba ta comun 
y coriente y un atraccion p’e turista 
Europeo. 

N’e evento aki ta unda 10 aña pasa 
cu Sarah-Quita ta obtene su prome 
trofeo como sub-campeon den 
freestyle y ta haya reconocemento 
como e regatista di windsurf mas 
hoben cu a gana un PWA Grand 
Slam na edad di 15 aña. 

E tempo ey e organisadornan a 
expresa e deseo di ta anhela pa 
mira Sarah-Quita subi den top di 
e mundo di windsurf. 


Awe, 10 aña despues por mira cu 
esey t’e caso. No solamente den un 
disciplina pero den tres, freestyle, 
slalom y ola. 

Na 2014 Sarah-Quita ta cuminsa 
participa den e disciplina di 
Ola riba PWA Tour. Sylt t’e 
di tres evento di un total di 
5 unda e ta logra termina 
na di tres lugar. 

Durante e competenci- 
anan anterior na Islas 
Canarias, e ta termina 
respectivamente na di 
dos y di cuatro lugar 
cu ta pone cu pa 


riba ranking mundial den e disci- 
plina di Ola. 

Apesar di tin un calendar hopi pisa 
di windsurf den tres disci- 
plina y otro actividad- 
nan manera fotoshoot 
pa su sponsernan y 
TedxAruba, Sarah- 
Quita ta mantene su 
bista riba e meta su 
dilanti y ta cumpli. 

Seleccion Femenino U18 di Aruba Softball Bond 
(ASB) la sali e siman aki pa Cartagena, Colombia 



OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 10 Oct, 2016 EN TOT NADER ORDER 


Canadese dollar 


CAD 


1.32 


1.34 


1.36 


Zwitserse frank 
(per 100) 

CHF 

181.15 

181.87 

182.67 

Pond sterling 

GBP 

2.14 

2.19 

2.25 


Japanse yen 
(per 10.000) 

JPY 

170.70 

EURO 
(per 100) 

EUR 

196.97 

Deense kroon 
(per 100) 

DKK 

25.73 

Noorse kroon 
(per 100) 

NOK 

20.97 

Zweedse kroon 
(per 100) 

SEK 

19.56 


172.26 

173.99 

198.77 

200.76 

26.45 

27.25 

21.69 

22.49 

20.28 

21.08 


BANCO Dl CARIBE 


valuta 


Ned. Antil. Gulden ANG 
Per ANG 100 

Amerikaanse dollar USD 


aankoop van publiek 


bankpapier 


wissels, CHQ's 
reischeques en 
overboekingen 


98.00 

100.00 

1.77 

1.78 


biljetten 100.20 

chq./overboeking 100.00 

1.80 


verkoop aan 


publiek 


Accidente cu 
tres vehiculo y 
cuater herido riba 
caminda di Shaba 

DIALUNA mainta, alrededor di 5:00am, Central di 
Polis ta manda patruya cu urgencia na caminda di 
Shaba unda un accidente cu herido a tuma luga. 

Na yegada, patruya ta topa cu tres vehiculo cu hopi 
daño material. Pasamento di auto cu velocidad halto ta- 
bata causa di e accidente cu a resulta den cuater herido. 
Ambulance a presenta pa transporta e victimanan pa 
Hospital. 




ARUBA Softball Bond trahando duro preparando 
un seleccion femenino U18, cual atletanan ta sa- 
liendo pa Cartagena Colombia 15 di october proximo 
pa competi den campeonato di CONSURSA. CON- 
SURSA ta Confederacion Suramericana. 

Un total di 6 pais a confirma nan participacion e. o. Brasil, 
Argentina, Peru, Colombia, VenezuelayAruba. 


Confederacion madre, esta WBSC (World Baseball and Softball 
Confederation) ta stimulando su Federacionnan miembro pa 
brinda atencion y apoyo na nos atletanan di edad hoben. 

P. e. WBSC kier mira mas competencia den e categoria U16. 


Aruba Softball Bond al momento ta ahustando su plan pa incor- 
pora e vision aki y muestra ta cu ya caba ASB a logra di hiba un 
seleccion nacional di Aruba U18 Cartagena Colombia. 

Staff cu a prepara e seleccion aki ta Estefano Croes, Octavio Ca- 
jigal, Mildred Kocky Renata Maduro. Muchanan ta hopi anima 
y tin algun luna trahando hopi duro. 


ASB lo sigui traha na bienestar di nos hobennan y ta desea seleccion 
femenino tur klasnan di exito. Trahando duro nos lo logra. 

Celebrando Luna di Enseñansa 

Carrousel di Enseñansa ta un evento pa docente y mayornan 

Instancia, fundacion y scolnan ta uni pa duna informacion 


MINISTERIO di Enseñansa y 
Departamento di Enseñansa a 
invita tur docente y mayornan pa 
bishita e prome Carrousel di Ense- 
ñansa organisa na Aruba ayera 
dialuna dia 10 di october for di 
12’or di merdia pa 8’or di anochi. 
Durante di e evento aki, diferente 
instancia, fundacion y institu- 
cionnan di educacion a uni pa 
ofrece un vloer di exhibicion cu 
boothnan cu ta comparti informa- 
cion varia y interesante pa cada 
educador y mayor. Entrada pa 
expo aki ta gratis. 

Ademas tabatin diferente charla 
cortico riba diferente tema, y a lan- 
sa varios proyecto nobo manera 
“Veilige Scholen pa enseñansa pri- 
mario, “Smart School” y “Mobile 
Lab”. Tambe a comparti e resulta- 
donan di diferente investigacion 
y estudionan haci, incluyendo e 
resultadonan di un proyecto di ter- 
mento (“bullying”) na scol. Entre e 
exhibidornan ta conta cu Cuerpo 
Policial, y Universidad di Aruba. 

For di tereno di enseñansa supe- 
rior, esta Universidad di Aruba a 
ofrece informacion di e 10 dife- 
rente estudionan cu e institucion 
aki ta ofrece. A comparti infor- 
macion tocante di e proceso di 
registracion, inscripcion, gasto, 
studierooster, etc. 

Charisse Hoen a comenta cu ta 
importante pa tin un Carrousel di 
Enseñansa tur aña pa laga pueblo 
en general sa e posibilidad nan di 
estudio na Aruba - fulltime, part 
time y cursonan. 

“Estudio t’e manera pa nos pais 
progresa, y un pueblo bon informa 
lo por contribui n’e desaroyo di e 
pais y e cada miembro di e comuni- 
dad personalmente,” e ta agrega. 
Luna di Enseñansa ta un ocasion 
importante unda ta para keto 
n’esnan activo riba e tereno di 
educacion. 

“Mustra nan aprecio y honra nan. 
Mi ta contento pa wak no sola- 




relacion 


nansa 


mente e docentenan, pero tambe 
tur staf y otronan trahandor den 
enseñansa a wordo honra. Ta ful 
un team ta tras di enseñansa y nos 
mester sigui mustra aprecio pa 
tur,” Hoen a expresa. 

Ta docente no ta facil; tin mester 
di un comunidad pa lanta y educa 
un mucha, y mester para keto 
pa honra nan y brinda pueblo e 
oportunidad pa sera conoci cu tur 
esnan den enseñansa, Charisse 
Hoen a conclui bisando. 

Di parti di Cuerpo Policial, John 
Larmonie di e team di comunica- 
cion, informacion y prevencion 
di crimen a subraya cu tin un link 
entre Cuerpo Policial y enseñansa 
cu ta bastante fuerte; comunidad 
hopi biaha no ta consciente di e 
relacion aki. 

Ademas cu Polisnan ta atende 
situacionnan tenso na scolnan, 
nan ta pone ordo y controla rond 
di scolnan; tambe por ehempel 
Polisnan di Bario ta bay scolnan 
pa intermedia pa cu alumnon- 
an, pero tambe den casonan 
unda cu un mayor of hoben ta 
bira agresivo cu un docente. 


ilegal y tin castigonan mara na e 
infraccion. 

John Larmonie a splica cu por 
compara e informacion di e ley- 
nan cu e lesnan di trafico, unda 
cu ta avisa y educa e hobennan di 
chikito pa nan sa kico ta corecto 
y kico ta incorecto p’asina nan ta 
na haltura di e leynan y e conse- 
cuencianan di kico ta pasa si nan 
kibra ley. 

Un otro link cu Polis tin cu scol- 
nan ta riba tereno di conseho na 
directivanan di scol encuanto di 
seguridad di tereno, John Lar- 
monie a agrega. 

Cuerpo Policial ta considera un di 
e partnernan importante entre e 
“ketenpartners” di enseñansa, y 
hopi otro elemento cu a hunga un 
rol den e relacion aki. 

Den e presentacion ayera 
dialuna merdia, Cu- 
erpo Policial a duna 
un spli- 
cacion 
a m - 


Finalisando, John Larmonie a 
splica cu si compara paisnan unda 
cu enseñansa ta na un lugar hopi 
halto, manera Scandinavia, unda 
tin un cierto modelo di enseñansa, 
por observa y confirma cu e comu- 
nidadnan ta mas sigur. 
Scandinavia ta un di e areanan 
mas sigur na mundo. El a agrega 
cu enbes di bay tras di modelonan, 
manera esun Mericano, unda cu 
tin mas Polis, tin prisonnan mas 
grandi y ta militarisa, kisas mester 
enfoca riba modelonan cu ta mas 
exitoso. 

Den futuro, mescos cu ta tumando 
lugar den enseñansa, e team di 
prevencion di crimen ta desea 
di bin cu un “Crime Prevention 
Month” pa pone enfasis riba e 
importancia di 
prevencion. 


Den su area specifico di 
trabao, Larmonie ta yega 
durante di henter aña 
directamente den e klas- 
nan, unda cu ta ofrece ^ 
informacion tocante di 
arma, droga, violen 
cia, formacion di gang, 
y otro topiconan di 
importancia pa yuda 
mucha y hobennan tuma mihor 
decisionnan den bida. 

E consehonan cu Cuerpo Policial 
ta duna ta bin di un punto di bista 
hopi practico. Por ehempel, ta 
inclui informacion esencial encu- 
anto di leynan, cual ta sumamente 
importante, como cu hobennan a 
haya nan mes den situacionnan 
unda cu nan ta kibrando ley y cu 
frecuencia nan ta haya sa hopi laat 
- ya ora nan ta den man di husti- 
cia - cu loke nan a haci de facto ta 

CITGC 

ARUBA 


Minister di Trabou drs. Paul Croes: 


CITGO ta un 
logro enorme pa 
desaroyo di 
nos pais 


“DESPUES cu diabierna ultimo por bisa 
cu oficialmente porta di e refineria a 
keda habri, mester para keto y analisa 
cu ta trata di un logro sumamente im- 
portante pa cu futuro desaroyo di nos 
pais tanto p’e aspecto economico, 
financiero, laboral y social di Aruba”, 
segun Minister Paul Croes. 


“E logro aki ta refleha e trabao in- 
cansabel cu Gobierno di Aruba a 
bin ta haci pa varios luna caba re- 
uniendo cu ehecutivonan di CITGO 
pa haci e apertura aki uno posibel. 
Awor, pa prome biaha den historia 
di nos pais, Aruba ta bira doño di su 
propio refineria”, e titular di Trabou 
a agrega. 


Minister Paul Croes ta duna di conoce cu e aper- 
tura aki lo trece cune mas di 2500 cupo di trabou 
unda cu nos localnan lo tin e prioridad pa haña 
un trabou den e refineria. 

E refineria ta representa un impacto economico 
di 15% di nos GDP cu ta haci e sin duda un pilar 
fuerte economico di nos pais. 

“Banda di e impacto financiero, esaki ta nifica 
entrada p’e pais en general y banda di e im- 
pacto di comercialisacion rond di e refineria, 
e aspecto social tambe ta uno cu nos no por 
lubida. 

E refineria lo trece bienestar y lo )mda eleva calidad 
di bida di tur ciudadano”, Minister Paul Groes a 
termina bisando. 


Banda di esaki, por bisa cu contratonan sera 
cu CITGO ta pa un termino largo di minimo 
di 15 aña cu ta sigura stabilidad pa nos pais. 

E di 7 onderstation grandi ta den funcion awor 

M.V. Elmar a celebra inauguracion di 'onderstation' di Palm Beach 



SIMAN pasa N.V. Elmar a celebra inaugura- 
cion di su di shete ‘onderstation’, cual a wordo 
poni den funcion na Palm Beach. P’e ocasion 
aki a invita empleado y partnernan strategico 
pa celebra cu a completa e planeamento, ehe- 
cucion, construcciony instalacion di e facilidad 
nobo di 12KV. 


E station aki ta 

pa cubri henter e bario di Palm Beach, incluy- 
endo e area di hotelnan “highrise” p’asina 
sigura cu coriente ta yega bon na tur cas, hotel 
y negoshinan den e area. 

Ta un di e stationnan mas grandi y importante 
di nos compania nacional di distribucion di 
coriente. 


Arubacu 

a yega nan fecha pa cuminsa re-emplasa nan y 
poco poco N.V. Elmar ta invertiendo miyones 
di florin tur aña den e red di coriente. 

E ultimo dos añanan cu a transcuri tabata na 
turno e bario di Palm Beach y cu inauguracion 
di e onderstation completamente nobo a logra 
cumpli cu e meta di e programa di expansion 
p’e aña aki. 



Ademas di e trabao y inversion gran- 

di realisa pa 
establece 
un station 


n o b o 


Beach, tin otro 
stationnan rond 


Director di N.V. Elmar, esta ing. Robert Hen- 
riquez, a laga sa cu nan ta hopi orguyoso di por 
celebra e “milestone” di logra pone e ondersta- 
tion nobo den funcion. 

E districto di Noord y area di hotelnan ta cre- 
ciendo continuamente y Palm Beach ta un 
area hopi importante, unda cu awor tin un 
facilidad confiabel pa cu e parti di energia, 
segun Henriquez. 

Ora referi na un onderstation nobo, ta referi 
na tur ekipo y sistema nobo, esun di mas 
moderno den e region aki. 

E inversion aki ta garantisa cu e red di distri- 
bucion ta mas confiabel y ta distribui coriente 
na un forma mas eficiente, mas liher y mas 
sigur. 

Den esaki mester bisa cu Aruba ta canando 
dilanti compara cu islanan den region, den tec- 
nologia moderno den companianan di utilidad. 

Bon dia yen di alegria 


Skirbi pa: Ruthy "Lady Ruth" Vrieswijk-Bergen 




Happy Hour Group' 
tambe a duna un 
, tremendo 


SCUCHANDO dushi musica di e gran can- 
tante guitarista Neil Diamond riba un otro 
dushi diadomingo anochi. Cancionnan manera 
“Red red wine” of “I’m a believer” ta algun di 
esnan cu mas ta ponemi lanta y baila mi so cu 
mi so dilanti mi spiel den mi kamber. 

Ha, nos t’ey ainda den nos movecionnan cu nos 
heupnan, hahahaha. Mi mesun hida, mi mesun 
experiencia. Pero ora mi cera mi wowonan mi 
ta tende ful e concierto di homenahe na Rudy 
Plaate y Norman Moron di nos isla ruman 
Corsou. 

Tabata un fantastico diasabra, unico y cu hopi, 
pero hopi super dushi ambiente. Si e stoelnan 
por a papia, nan lo a contabo con nan a wordo 
inspira rib’e movecionnan di e “zan zan nan” 
cu no por a sinta keto. 

Ki bunita e concierto di homenahe aki tabata. 
E sala grandi di Renaissance Convention Cen- 
ter tabata tjokvol di hende, amantenan di e 
musica di e gran pianista Norman Moron y di 
e centenares di canticanan di e famoso 
Rudy Plaate cu ya mi a cuminsa scu- 
cha na radio Kelkhoom den añanan 
setenta, ora mi tabata traha eynan 
como “Operator y presentador di 
noticia”. 

Ki dushi pa a scucha 
Grupo Melodia cu 
nan potpuri di Perli- 
tas, nan potpuri di 
Pasco y e cantica 
“Respeta polis” 
cu tambe ta un di 
nan cu a wordo 
mashahopi toca 
mes na Aruha. 

E programa a 
hahri cu Roh- 
ert Thiel y su 


grupo cu e. o. e bunita cantica inolvidabel 
ketobay y hopi canta na fiestanan famililar 
tambe, esta e cantica “Atardi”. 

Ki bunita grupo Melange a canta y akinan si 
pone hende lanta for di nan stoel cu e cantica 
cayente “Di bo so mi ta”. Y “Solo a sali” tambe 
a toca e curasonnan. Nos por a tende un otro 
version di “Atardi”. Pero ta normal, tradicion y 
custumber cu Maybeline Arends Croes ta causa 
furor semper cu presentacion di Melange of 
un di su otro gruponan. Nan tabata fantastico. 

Pero.. .Etty Toppenberg y su grupo a “steal the 
show”. E bunita cantica “Awanan blauw” y “Ma 
ta dal e” a sigui kishiki tur presente pa move 
man, move rih’e stoelnan. 

Pero ki precioso y unico tabata su cantamento 
di un di Padu su canticanan”Ki ora cu mi corda” 
y dedica esaki na Rudy Plaate y Norman Mo- 
ron, den presencia di nos tata di cultura mes, 
Padu Lampe, kende tabata sinta den su rolstoel 
dilante na man robes di e esencario. 

E publico a sinti e amor den henter e presenta- 
cion aki di amigo musica guitarista profesho- 
nal cu curason Etty Toppenberg, kende 
riba su mes merece di un homenahe 
na su persona tambe. 




presentacion cu e. o. e cantica tan conoci, 
tan stima y asina popular “Tog mi sa” y un 
potpuri di canticanan di Rudy Plaate, kende 
regularmente tabata lanta su mannan na laira, 
draai wak e publico grandi su tras y klap man 
cu un sonrisa grandi riba su cara, feliz cu e 
anochi special aki dedica na su persona y na 
su paisano Norman Moron, ambos den feliz 
compania di nan esposa. 

Den e grupo aki cu nos Padu chikito riba piano 
orgel Albert Croes, cu e cantantenan Dito 
Eman y Francis Croes, su yiu muhe Charine y 
Francis su ruman muhe Arlene. 

Alhert, cu a dirigi e grupo aki, a habri cu un 
piesa di piano “super nice” di Norman Moron. 
“Nos Linda Ronstadt” di Aruba “Rachel 
Kraaivanger” conoci pa canta tremendo can- 
ticanan mariachi a duna tur hende “kippevel” 
cu e canticanan Felicidad y Speransa. 

Nos dushi hendenan di Dakota tur dia, e. o. 
Papito y Eric Raphael a canta algun piesa cu 
acompañamento musical di “Papito y Biha Le- 
kker Band” cu dos cantante femenino tamhe, 
e. o. Rachel. 

E programa hunita a wordo clausura cu Papito 
cantando “Si mihira gouvemeur”, den pres- 
encia tambe di nos ex gobernador Olindo 
Koolman y su sra. esposa Dora, kendenan 
a gosa un mundo di henter e anochi. 

Y “last but not least”, esnan cu a bin 
cu e homenahe aki, Netto Arendsz 
y Michael Kuiperi. 

No tin palabra suficiente pa gradici 
e dos hende homher “great” aki. 

Y na Persey Jeandor cu tabata 
un bon maestro di ceremonia 
sigur. 

Arubataboso... 
boso ta Amba. 
Nos ta stima 
boso! DANKI! 

Reenforsando laso colegial y digital 

Filomena College conhuntamenle cu Maria College 
enfecando pa mehora calidad di cuido y enseñansa 



AWENDIA e mundo digital ta pone cu enseñansa tambe mester cum- 
insa enfoca y inverti mas den esaki, percurando asina pa yega na un 
miho un servicio educativo na su alumnonan y nan mayornan. 

Cu esaki den mente y vision, e dos MAVO Filomena College y Maria 
College a bini hunto diahuebs mainta pa haya un tayer completamente 
dirigi riba diferente programa y caracteristica nobo di e LVS; Aim 4 Me, 
cual compania ta haci uzo di e website di “myschoolresults”. 

Hopi ta e scolnan cu ya ta haci uzo di e sistema di LVS (Leerling Volg 
Systeem), cu ta un forma digital pa keda monitorea y vigila e alum- 
nonan su proceso na scol. 

E mayornan tambe ta haya aceso na esaki, pero for di investigacion a 


resulta, cu ta masha poco ta haci uzo di dj’e y esey ta sea dor di falta 
di aceso na internet of dor cu nan no tin mucho conocemento con pa 
uza e sistema. 

E tayer Aim 4 Me, presenta ta pa yuda e maestronan ta mas productivo 
y efectivo rib’e sistema di LVS; “myschoolresults”, unda cu poco poco 
ta bira mas activo den e mundo digital, p’asina e mayornan tambe por 
tin mas informacion y vigilancia di e proceso di nan )dunan na scol. 

Tin varios aspecto cu ta di sumo importancia y relevante ora ta traha 
cu LVS, manera; check cifra, tarea di cas, ausencia, etc. 

No tin duda cu ambos scol secundario ta trahando duro pa brinda un 
miho enseñansa y incorpora mas di e mundo digital, p’asina brinda 
mas di e proceso escolar na e mayornan. 

Sigur un bunifa ocosion pa celebra! 


Tropical Bottling a celebra 120 aña di servicio di empleadonan 

Un tofol di 4 empleado dedica y leol n'e companio 



TROPICAL Bottling Company a tene un fiesta special pa celebra e 
hecho cu algun empleado special a dedica practicamente henter nan 
bida na progreso y crecemento di e compania. 

Eddie de Veer, CEO di MetaCorp, a laga sa cu esaki tabata un celebra- 
cion di 120 aña di servicio di 4 empleado. Tres empleado a cumpli 25 
aña di servicio y un empleado a cumpli 45 aña di servicio locual sigur 
tabata un ocasion pa celebra. 


E empleadonan aki a mira cambio den tecnologia pasa nan dilanti y a 
logra di haci esey den un compania so, locual ta algo di aplaudi y cu 
no tur ora ta logra esey. 

“E ta yenami cu hopi satisfaccion y orguyo cu mi por ta awe nochi aki 
pa celebra 120 aña entre 4 empleado. E ta un logro hopi grandi. Mi ta 
spera ami yega e 45 añanan aki”, asina e CEO di MetaCorp a expresa. 


E hubilarionan pa cual a celebra e logro di 120 aña di trabou ta Bianca 
Wester (25 aña) di Departamento di Accounting, Fabian Gutierrez (25 
aña), kende ta un Supervisor, Reynalso Somaza (25 aña), kende ta 
representante di benta y Bienvenido “Bienve” Alberto (45 aña) kende 
ta traha den Departamento Tecnico di e compania. 

E hubilarionan a ricibi palabranan di gradicimento y felicitacion di parti 
di Richard de Veer, Gerente di Benta y Mercadeo, Paul Disch, Gerente 
General y Eddie de Veer, den su funcion di CEO di MetaCorp. 

Segun Eddie de Veer, cada empleado tin un storia pa conta. E parti 
mas importante ta cu nan ta empleadonan cu a enfoca riba nan trabao, 
nan a habri nan mente y nan curpa pa acepta e cambionan cu bida ta 
trece pa tur. 

Nan a cuminsa den un era cu tabata haci administracion riba papel, 
mientras cu awendia tur cos ta via computer. 

E machin di yena refresco ta yena e refresco, pero e caha tabata wordo 
baha na man. Awendia bo no ta mishi cu e producto mes, de Veer a 
indica. 


Bienvendo “Bienve” Alberto, Supervisor di Departamento di “Postmix” 
a cumpli 45 aña trahando cu Tropical Bottling Company y Brouwerij 
Nacional Balashi. El a cuminsa cu pikimento di boter, despues a bay 
traha n’e machin, di machin a bay na truck pa despues tira sucu den 
e produccion. 

Cu tempo su trabao a cambia y a pasa pa drechamento di machin. Ora 
Postmix a drenta, el a cuminsa traha eynan y e compania a cuminsa 
crece. 

Bienvenido Alberto a agrega cu nan ta masha contento cu e fiesta na nan 
honor. E no tin nada di keha, pasobra cada 5 aña e ta wordo reconoci. 
“Bienve” cu a cumpli 45 aña a mira diferente Director na Tropical Bot- 
tling Company, manera Johan Raadsma, Eddy Porry, Oscar Bikker, 
Eddie de Veer, Wendell Bennet y actualmente Paul Disch. 

Tropical Bottling Company a cuminsa opera oficialmente na aña 1949 
mientras cu a lansa cerbes Balashi na aña 1999. 

Mester menciona cu na aña 2002 a amplia e liña di productonan y a 
inclui alcohol tambe. 

Luna di octoberta luna di conscientisacion di cancer na pecho! 

MEP ta encurasha hende muher pa ta consciente di e malesa aki! 



OCTOBER ta luna di Conscientisacion di Cancer na Pecho. Esaki ta 
un campaña mundial na unda ta duna mas importancia na conscientisa 
y educa hende muher tocante deteccion na tempo di cancer na pecho. 
Cancer na pecho t’e di dos tipo di cancer mas comun den hende muher. 
E bon noticia ta cu hopi hende muher por sobrevivi cancer si esaki 
wordo detecta y trata na tempo. 

Conocemento di e causanan di cancer na pecho actualmente no ta su- 
ficiente. Ta pesey mes, deteccion na tempo t’e mihor solucion contra 
e malesa aki. 

Ora cu cancer wordo detecta na tempo, por establece un diagnostico 
adecua y por cuminsa cu e tratamento na tempo. 

Y posibilidad pa cura di e malesa ta bira mas grandi. Un mammogram 
por yuda detecta cancer na pecho ora esaki ta den su comienso y mas 
facil pa responde na tratamento. 

Deteccion na tempo di cancer na pecho por salba bo bida. Nos ta reco- 
menda pa bo samina bo mes tur luna. Si bo nota cualkier cambio den 
bo pechonan, consulta bo dokter. Haci un mammogram despues cu bo 
cumpli 40 aña. Encurasha tur hende muher den bo famia y amistadnan 
pa haci esaki tambe. 

Cancer na pecho ta un malesa cu ta cambia bida di famia rond mundo. 
Ta p’e motibo aki mes nos tur mester encurasha otro pa ta mas conci- 
ente di e malesa aki. 

Screaming Eagle: 

Ganador di PeopWs Choice cu miho 
plalo duranfe evenfo Indulge Aruba 


RjTT-f jiiir :-. 
“wutiL, Chef 


SCREAMI 


DIA 24 di september The Ritz-Carlton a celebra su di dos evento anual 
cu Indulge Aruba, un celebracion di e miho experiencia culinario cu 
nos isla tin pa ofrece. 

E evento exitoso aki a wordo celebra den e Ballroom di The Ritz-Carlton 
cu mas di 600 bishitante cu a saboria e platonan mas popular di e miho 
restaurantnan na Aruba. E ambiente tabata espectacular cu banda ta 
toca, ‘live show’ pa demostra con pa traha diferente cocktail, y cu stu- 
diantenan di EPI den un competencia culinario. 

Durante Indulge Aruba tabatin casi 20 di e miho restaurantnan cu a 
participa. 

Pa gradici e talento culinario di nos isla, The Ritz-Carlton a tene un 
competencia tambe p’e People’s Choice Award unda cada bishitante 
ta vota p’e miho plato di e anochi. 

Cu orguyo nos kier a duna un felicitacion na Screaming Eagle Restau- 
rant-Lounge cu a sirbi un sabroso ‘Pork Belly Special’ y a gana e People’s 
Choice Award como e miho plato di Indulge Aruba! 

Screaming Eagle Restaurant-Lounge a habri su portanan pa Aruba 
den 2007 cu Chef Erwin Husken, y te dia di awe e ta dirigi e exito di 
e restaurant cu platonan unico y extraordinario. Cada plato ta wordo 
crea cu pasion y cu atencion na cada detaye. 

Chef Erwin Hiisken a bisa cu su inspiracion ta bin di un fusion cushina 


Frances y di e productonan mas fresco di cada temporada di aña. 

Cu su trofeo nobo, nos por spera Chef Erwin Husken y su team di 
Screaming Eagle na The Ritz-Carlton pa un otro celebracion culinario 
cu Indulge Aruba, unda nan lo trece un plato delicioso atrobe pa Aruba. 

Y mientras tanto, por pasa na Screaming Eagle Restaurant-Lounge pa 
saboria e menu special cu Chef Erwin Husken tin pa ofrece! 

Un biaha mas, nos kier a bisa Screaming Eagle pabien cu e trofeo di 
People’s Choice Award pa e miho plato di Indulge Aruba! 

Pabien, Aruba! 

Papiamento na examen di HAVO y 
studiante nebe di Master Papiamente 


NOS idioma nacional y oficial Papiamento ta di fiesta un biaha mas 
e aña aki. 

Loke hopi hende no sa ta cu poco poco, pero sigur e trabounan pa Pa- 
piamento ta duna resultado. 

E idioma bunita di nos aki pa hopi siglo a keda trata como un idioma 
cu no tin derecho di existi y como tal el a keda exclui di hopi funcion 
importante den comunidad, e. o. como materiay idioma di instruccion 
na scol. 

Pero pueblo Arubiano a demostra cu e no ta laga su idioma - creacion 
valioso di su existencia - disparce. Si antes podernan colonial tabata 
pone tur sorto di obstaculo den su caminda, for di 1954 ta Aruba mes 
porfin ta dicidi riba p. e. su idioma, su cultura y su enseñansa. 

Ken di cu nos idioma no ta idioma? Ken di cu e no ta sirbi? Kita idioma 
di un pueblo kiermen kita poder di un pueblo. 

P’esey Fundacion Lanta Papiamento (FLP) ta contento cu tin un desa- 
royo hopi positivo relaciona cu Papiamento, relaciona cu aceptacion 
di Papiamento pa su propio pueblo. 

Pueblo Arubiano ta demostra cu e stima su idioma y cu e lo percura pa e 
idioma aki keda existi y ta acepta den tur sector di comunidad. Prueba 
di esey ta cu el a keda e idioma mas uza den comunidad, cu e ta den 
Parlamento pa mas cu 60 aña caba, cu el a cuminsa drenta enseñansa. 

Cu masha cautela ta dun’e espacio den enseñansa, a pesar cu tur hende 
sa cu idioma materno ta e herment di mas importante cu e mucha tin 
den su siñamento, sigur si e idioma ey ta tur caminda rond di dj’e. 
Dicon forsa nos )dunan siña den un idioma cu nan no ta domina? 
Dicon haci siñamento asina dificil? Dicon kere cu si bo no ta domina 
Hulandes, bo no ta inteligente? Tin tantisimo prueba cu siña den bo 
propio idioma ta haci bo mas inteligente, pasobra bo ta compronde 
loke bo ta siña y bo ta siña pensa y crea pensamento. 

En realidad ta asina cu stroba un mucha siña den su propio idioma of 
den e idioma mas acesibel p’e, ta igual cu priva e mucha di un derecho 
humano sumamente importante. 

Dia 20 di november ta celebra Dia Internacional di Derecho di Mucha. 
LFn di e derechonan aki ta enseñansa den su propio idioma. 

E rapport di UNICEF di 2013 “The situation of Children and Adolescents 
in Aruba; Key findings and recommendations” ta indica cu Aruba tin 
hopi trabou di haci ainda, e. o. riba tereno di enseñansa. 

Entretanto e trabounan ta sigui, lamentablemente no cu e velocidad 
y urgencia rekeri. 

Importante den e trabounan pa Papiamento drenta enseñansa 
na un manera responsabel ta p. e. e preparacion di maestro. 
Den esaki no por tin stagnacion, pasobra tempo no ta para keto. Si 
tin un bon maneho y planificacion den enseñansa por premira cuanto 
docente mester, na cua momento y na unda. 

Un promocion constante y dinamico di e profesion di maestro ta in- 
dispensabel. 

No por ta asina cu ‘diripiente’ ta ripara cu no tin suficiente maestro of 
cu no tin maestro mes pa un cierto materia, grupo di alumno of tipo 
di enseñansa. Mester cuminsa urgentemente cu un campaña pa haya 


studiante pa e profesion di maestro. E campaña exitoso di mas o menos 
20 aña pasa, “Aruba mester di maestro”, ta fresco ainda den memoria 
di hopi di nos. 

P. e. na e momento aki ya caba tin un scarsedad grandi di docente di 
Papiamento cu grado di Bachelor (tweedegraads). E scarcedad aki ta 
pone cu e presion rib’e docentenan actual ta masha grandi mes, ya cu 
mayoria di nan mester traha ora di mas. 

Ta spera cu aña escolar 2017-2018 porfin por cuminsa cu un estudio 
nobo di Papiamento Bachelor na IPA. Dicon? 

Pasobra mester di docente di Papiamento cu e grado di Bachelor tur 
caminda den enseñansa: na scol basico pa e lesnan di Papiamento cu 
ta riba rooster di klas 5 y 6 (!), na e scolnan di Proyecto Scol Multilin- 
gual cu tin Papiamento como materia y idioma di instruccion, na scol 
secundario caminda Papiamento ta den tur klas di EPB, MAVO y HAVO/ 
VWO, den tur seccion di Departamento di Enseñansa, na Enseñansa 
pa Empleo, na Scol pa Polis, na EPI. 

Cu hopi di e tareanan aki no por cumpli debidamente pa motibo cu no 
tin suficiente docente. 

Ban spera cu pronto IPA haya e grato noticia cu por cuminsa cu e estudio 
di Bachelor Papiamento pa cual tin un necesidad y un interes enorme. 

Importante pa menciona tambe ta e estudio pa docente di Papiamento 
cu grado di Master (eerstegraads). E docente cu ta duna les di Papia- 
mento na IPA- tanto den e preparacion inicial como den recapacitacion 
- y na UA mester tin su grado di Master. 

Pa Papiamento ta den e pakete di examen na HAVO, VWO y EPI e 
docente cu ta duna e lesnan aki tambe mester tin su grado di Master. 
En realidad pa e trabounan di idioma Papiamento na Departamento 
di Enseñansa tambe Master ta un exigencia. 

E trabounan aki ta e. o. investigacion cu ta asina necesario, planifica- 
cion di enseñansa y di idioma, desaroyo di material, standarisacion, 
traduccion y coreccion, redaccion, dunamento di conseho tocante uzo 
di Papiamento na enseñansa y comunidad, instruccion, informacion 
y conscientisacion. Y asina tin hopi trabou mas cu mester bira visibel 
pa un y tur. 

Loke hopi hende no sa, ta cu e aña aki pa prome biaha den historia e 
alumnonan di HAVO por haci examen di Papiamento, pasobra porfin 
nos tin docente di Papiamento cu e grado di Master. E docentenan aki 
a logra obtene nan grado di Master na Universidad di Corsou (UoC) 
via e sistema di ‘Blackboard Collaborate’, despues cu IPA/UA no a haya 
permiso pa cuminsa cu e estudio di e Minister di Enseñansa cu tabata 
na turno, como cu e Minister no tabata mira e necesidad. Pero mirando 
e urgencia a busca y haya un alternativa acredita. 

E estudio na UoC tabata sumamente exitoso y ya caba Aruba tin 7 
docente cu nan Master di Papiamento. Y tin mas docente na caminda. 

Y e luna aki, october 2016, un di dos grupo a cuminsa cu hopi animo 
cu e estudio aki. 

Nos ta desea e docente-studiantenan aki hopi exito. 

Y Aruba, masha pabien cu e dos logro aki: Papiamento como materia di 
examen na HAVO y un di dos grupo di studiante di Master Papiamento I 

'R^a, 

"pcutenAl ^neuuitofuf 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

"Dor di bo mi a wordo sosteni for di nacemento, 

Abo ta Esun ku a sakami for di barika di mi mama pa 
semper mi lo alaba Bo" 

Salmo :71,6 

A bai sosega den braza di Señor: 


Sr. Pedro 
Simon Edgar 
Berkley 

^26-11-1926 
-h 07-10-2016 
Mihor conosi como 
"Piet di Piets Soda Fountain 
& Piets lcecream Fabriek" 

Na nomber di su Querida esposa: Sra. Dolores (Loly) 

Berkley-Ciriaco 

Yiunanan: tMeredith Lucienne Berkley, 

Sharon-Rose y Hubert Hennep-Berkley, 

Elias (Eli) Henny Berkley, Pedro (Pietje) 

Simon BerkleyyGina Berkley-Arendsz, 

Olga (Olgita) Berkley, 

Delvin Elias Berkley I su mama Sra Pilar 
Acevedo (na Miami), Alex Berkley, 

Emily Berkley, Frankely Iglesias y Bianca 
Krajenbrink. 

Nietonan: Rodney, Vanessa, Elton,Thirza, Rachel, 

Natalie, Edgar, Brian, Gerald, Pedro, Jonathan, 
Luciene-Antoine, lyanla, llhan, Ethan, 

Elijah i bisanietonan. 

Rumanan: Gertruida (Tula) Berkley, 

Phillipus(Pilu) Berkley, 

Luciana (Muneca) Berkley, 
tElias (Nene) Berkley, 
tHelena (Lienchie) Berkley, 

Sobrino I sobrinanan na : Aruba,Venezuela, 

Merca y Hulanda. 

Su swa y cunanan: Martina Ciriaco y famia na Sto. 

Domingo, Merita Ciriaco y famia na Hulanda, 
Isabel Ciriaco y famia na Sto.Domingo, 
Altagracia Ciriaco y famia na Merca, 

Lourdes Ciriaco y famia na Sto.Domingo, 
Ramona Ciriaco yfamia na Sto Domingo, 

Rosa Ciriaco y famia na Curacao, 

Rufino Ciriaco y famia na Sto. Domingo, 
tDolores Ciriaco y famia na Aruba. 

Y demas amigonan I famianan naAruba, Sto. 
Domingo,Curacao, Venezuela, Merca, Colombia y 
Hulanda. 

Berkley, Ciriaco, lglesias,Acevedo, Lopez-Henriquez, 
Yarzagaray, Does, Hijmering,Tujeehut, Evers, Hennep, 
Arendsz, Meyer,Tromp,Toussaint, Acosta, Jowett, Soto, 
Comenencia, Maldonado, Odor, Jandroep, Guda, Moreta, 
Anaya, Croes,Thielman, Marchena, Wong, Russel, 

Nuboer, Perez, Oduber, Mo-ajok, Perdomo, Zapata, 
D'lisli,Toppenberg, Lacle, Lim-apo, Krajenbrink, Van 
Tright, Kelly, Francis ,Elmendorp-Emerenciana, 
Kelkboom, Jolanda I Isabel Garcia, Grupo Coro Escala, 
Figaroa, Nassy, Williams, de Freitas, Loefstop, Giraldo y 
Willems. 

Condolencia ta tuma lugar diaranson 12 oktober di 6pm 
- 9pm na Royal Funeral Home. 

Acto di despedida ta tuma lugar diahuebs 13 oktober di 
2pm -4pm na Royal Funeral Home. I despues lo sigi 
cremashon den seno familiar. 

Nos ta lamenta cu despues di entiero nos no ta ricibi 
bishita di condolencia na cas. 




Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Bou di alanan di Dios mi ta sigur" 

Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu inmenso tristesa na nos curason nos ta 
participa fayecimento di nos ser stima: 



Sra. Antonia A. Polanco 

*14-08-1934 
t10-10-2016 

Na nomber di su yiunan: Lucy Esperanza Toscano, 
Hilda Feliz, 

Hernando Velez Armenta. 
Nieta stima: Edeline LucilleToscano, 

Edmond Toscano y familia, 
Hector Bello Feliz, 

Rosa Hilda Rodriquez Feliz. 

Demas amiga y amigonan y famia na Aruba y Snto 
Domingo. 

Ta invita pa asisti na despedida y cremacion cu lo 
tuma lugar diaranzon 12 di oktober 2016 for di 9'or 
pa 11 br di mainta na Aurora Funeral Home. 

Nos ta pidi nos disculpa si den nos tristesa nos por 
a lubida un of mas famia. 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Dios ta nos refugio, 

Eta nosfortalesa, 

El a resulta un yudador den mester. 
Salmo46:1 

A fayece inesperadamente: 



Jorge Pirela 

Mihorconoci como"Maracucho" 
*02-01-1948-t09-10-2016 

Acto di entiero lo wordo anuncia despues 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu honda pena pero conforme cu boluntad di 
Dios, 

nos ta participa cu a fayece na Cali Colombia: 



Francisca Thiel-Geerman 

Mihor conoci como: "Sita" 
^24-07-1943 - t08-10-2016 


Acto di entiero lo wordo anuncia despues. 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardador, pues mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu honda pena pero conforme cu boluntad di 
Dios, 

nos ta participa fayecimento di: 



Florentino Vrolijk 

Mihor conoci como: "Bubu" 

*14-03-1946 - t10-10-2016 


Acto di entiero lo wordo anuncia despues. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo; 23.1 


Cu inmenso tristeza na nos curazon, pero 
conforme cu 

boluntad di Dios nos ta participa fayecimento di: 



Gregorio Segundo Marquez 

Mihor conoci como:"Papi" 

0-09-1944-+09-10-2016 
Acto di entiero lo wordo anuncia despues. 


Alracadornan la harla 2 mil florin 
cash di pareha grandi na Zeewijk 



DIADOMINGO anochi, alrededor di 
8:00pm, un atraco arma a tuma 
luga na un adres na Zee- 
wijk, unda cuater homber 
di habla Spaño a bay cu 
cartera conteniendo 2 mil 
florin cash. 


Di acuerdo e pareha, e atracadornan a 
huy den vehiculo color shinishi.Po- 
lis a notifica Atraco T eam y tambe 
ekipo di “Slachtofferhulp” pa 


Un pareha di 
edad gran- 
d i w o r d o 
maltrata 
y mara 
p a d e n 
di e cas. 


asisti e 
pareha cu 
tabata trau- 
matisa di e 
atraco. 


E atra- 
cadornan a 
plama ful e cas en busca 
di cosnan di balor pa horta y na final a bay 
e suma cash ariba menciona. 


A pidi ambulance pa 
e homber, kende ta- 
bata hopi afecta. 

E caso ta bou inves- 
tigacion. 


Accidente entre Toyota Yaris y un pickup na Rooi Frances 





DIALUNA atardi, mas o menos 3:15pm, un ac- 
cidente ta sosode riba caminda di Rooi Frances 
pa Pos Chikito. 

E dama chauffeur di un Toyota Yaris tabata 
bayendo direccion Pos Chikito y a bay bira den 
un hanchi na mas robes, pero a duda na ultimo 
momento cual a pone un pickup dal den e Yaris. 
E dama tabatin corta na su lip parti paden y tabata 
sinti dolor na su pecho. A pidi pa ambulance pa 

transporta e dama pa Hos- 
pital pa un chekeo 
medico. 















32 


AWEMainta Diamars, 11 October2016 


Exitoso intercambio deportivo entre Aruba y 
Corsou den softbol femenino di Little League 



DEN e weekend tras di lomba tabata di bishita na Aruba e ekipo di 
Souax Softball Team procedente di nos hermana isla di Corsou, kend- 
enan a bin specialmente pa hunga algun wega di fogeo contra e ekipo 
Pink Sox di Aruba. 

E dos dianan di fogeo a tuma lugar diasabra como diadomingo riba 
tereno di baseball/softbol na Pos Chikito. 

Mas cu 30 hungador femenino di Corsou den e categorianan di menor, 
mayor y senior a bin Aruba p’e encuentro aki. 

Mas cu claro esaki ta un tremendo iniciativa unda nos hungadornan 


por hunga weganan di fogeo p’asina midi nan mes cu hungadornan di 
otro pais y alabes esaki ta fungi como un bon experiencia mirando cu 
e ta keda un wega riba nivel internacional. 

Semper ora e atletanan mas hoben participa na un evento intemacional 
nan ta masha entusiasma, mientras e gana di presta y luci ta keda un 
punto cardinal. 

Un danki sigur na Lotto, e Loteria di Aruba pa medio di Comision di 
Subsidio a )mda contribui cu e wega di fogeo entre Aruba y Corsow den 
Softbol femenino di Little League. 

Minister dr. Alex Schwengle: 


Casnan di cuido di hende grandi ta provee "wijkzorg" na Aruba 

Casnan di cuido a ricibi documento di maneho 



E casnan di cuido priva 
na Aruba ta hunga un rol 
importante den e cuadro 
completo di cuido di nos 
grandinan. 

Nan ta esunnan cu ta pro- 
vee “wijkzorg” na Aruba; 
“intramurale zorg” ta wor- 
do provee pa SABA (Sticht- 
ing Algemene Bejaarden- 
zorg Aruba); y “thuis zorg” 
ta den man di Wit Gele 
Kruis. 

Esaki Minister di Salud, De- 
porte y Cuido di Nos Gran- 
dinan, dr. Alex Schwengle 
a laga sa na ocasion di e 
entrega di e documento di 
maneho pa tur instancia 
y institucion cu ta provee 
cuido pa hende grandi na 
nos isla. 

E casnan di cuido priva 
tin representacion den e 
Plataforma di Cuido di Nos 
Grandinan, y e mandatario 
a subraya cu nan rol den 
e cadena di cuido ta uno 
importante. 

Stella Rasmijn di Sticht- 
ing Cas Cristella a ricibi e 
documento den nomber di 
tur e casnan di cuido priva. 
No tur cas di cuido tabata 
representa durante di e en- 
cuentro cu a tuma luga den 
e sala di reunion di Depar- 
tamento di Salud Publico, 



busca solucionnan, pero 
e calidad di cuido mester 
keda garantisa. Di parti di 
Gobierno lo tin atencion 
tambe p’e parti financiero. 
Entretanto su ministerio ta 
concentrando tambe riba 
un proyecto pa garantisa 
maneho financiero di e cas- 
nan di cuido di SABA, esta 
Paviljoen na Oranjestad, 
Maris Stella na Savaneta 
y SABA na San Nicolas. A 
cuminsa cu e proceso pa 
pone e maneho financiero 
den man di AZV. 

E intencion ta pa pone oud- 
erenzorg bao di AZV ta im- 
portante, e no ta facil, pero 
lo tin cambionan pa adapta 
na nan; e meta primordial 
cu e decision aki ta pa ga- 
rantisa calidad di cuido pa 
nos grandinan. 


Minister dr. Alex Schwen- 
gle a bisa enfaticamente 
cu “nos como yiu” tin e 
obligacion social, y ley 
tambe ta prescribi esaki, 
pa cuida nos grandinan. 
Como adulto mester cuida 
e muchanan, y como yiu 
mester cuida nos grandi- 
nan. El a haci un apelacion 
na comunidad pa cualkier 
forsa cu nan tin, como e 
deber di un comunidad, pa 
tur hende coopera y ^mda 
cuida nos grandinan. 

Gobierno tin su obligacion 
tambe, y ta den un reor- 
ganisacion grandi, y ta pidi 
comunidad tambe haci un 
esfuerso pa yuda cuida nan 
hendenan grandi. 


Minister Schwengle a spli- 
ca cu el a pidi e casnan 
priva pa uni y traha hunto, 
y nan ta forma parti di e 
plataforma tambe. Awo 
cu e maneho ta cla y e 
landsverordening zorgin- 
stellingen a keda activa na 
luna di augustus, e trabao 
di haci un “nulmeting” por 
cuminsa. 

E casnan lo ricibi un lista 
di puntonan di interes, y 
lo tin un periodo di aproxi- 
madamente dos aña pa 
cumpli cu e normanan 
stipula. Pa e proceso di 
adaptacion y mehoracion 
nan lo ricibi asistencia, 
y pues nan no lo ta para 
nan so. 

Minister dr. Alex 
Schwengle a subraya 
cu e intencion no ta pa 
cera ningun negoshi, y 
- al contrario - e ta haya 
personalmente cu nan ini- 
ciativanan ta di elogia. 

E trabao cu nan ta haci ta 
uno pisa y duro, pero hopi 


E “nulmeting” cu ta wordo 
tuma, ta encera un check- 
list basta amplio cu ta in- 
clui “con e cuido ta”, “e 
cuido di remedi”, e siguri- 
dad, e infrastructura, etc. 
Uzando e nulmeting lo 
formula un trayecto di 
mehoracion pa un periodo 
di dos aña. 

E Minister a bisa cu el a 
haya e remarca cu e chens 
ta cu cuido ta bay bira mas 
caro, pero e ta di opinion 
cu si ta asina cu e ta 




FIN 


y Minister Schwengle a 
laga sa cu nan lo ricibi un 
bishita di dj’e y miembro- 
nan di e “ouderenafdeling” 
den e proximo simannan; 
e lo entrega e documento 
personalmente. 


bunita. Nan ta atende cu 
hende grandi cu tin male- 
sa, cu mester di yudansa 
fisico, etc. y ta di elogia cu 
nan t’ey. 

E calidad mester wordo 
eleva, y “nos t’ey pa yuda,” 
e mandatario a laga sa. 

Cansa hende 


Schotte no kier aceptá cu su partido a pérdé eleccion 


WILLEMSTAD - Gobernador di Corsou sra. Lucille George a cuminsa 
ricibi lider di e partidonan cu a obtené asiento den Parlamento nobo y 
den cuadro di esey a cuminsa consultanan na Palacio di Gobernador 
pa reuni e datonan necesario pa nombra primeramente un informador 
y despues formador di Gobierno. 

Manera por a spera di un aventurero politico astuto manera Gerrit 
Schotte, desviando di tradicion, el a sali emiti comunikado riba su 
combersacion cu Gobernador caminda practicamente el a bólter e 
resultado di eleccion cabes abou y haci manera ta su persona mester 
forma Gobierno. 

No cu e tipo di ‘patrañanan’ ta sorprendé ningun hende mescos cu e 
‘patraña’ cu Thodé a acusá e Presidente di Comision Supervision Fi- 
nanciero, Age Bakker, Hensley Koeiman, Alex Rosaria y Mike Franco 
di a cometé e mesun delito pa cual el a keda condená. 

(Straño ta cu ningun momento for di ora el a bira sospechoso y despues 
a keda condená te cu el a apelá e caso, e no a mencioná e denuncia aki. 
Awor cu MFK a pérdé eleccion y a bay 33% di voto atras compará cu 
4 aña pasá, a bin cu e invento contra e lider politico di MAN, Hensley 
Koeiman). 

E interpretacion cu Schotte a duna Gobernador riba resultado di elec- 
cion ta cu pueblo a rechasá e actual coalicion y cu e tambe por bira 
formador di Gobierno den un combinacion di MFK 4, PNP 4 y e partido 
di Amparo dos Santos cu 3 asiento. 

Solamente cu Gerrit Schotte no a tende e declaracion di sra. Maria Li- 
beria Peters na bispo di eleccion caminda el a declará categoricamente 
cu Schotte no por ta candidato y socio di coalicion. 

Den un nota papelucho cu den un atake di aire di grandesa su partido a 


yama ‘Aide Memoire’ (sic! I) e ta interpretá cu e partidonan di coalicion 
actual no a haña mayoria. 

E tin razon caminda e ta bisa cu Pueblo Soberano a cay di 5 pa 2 asiento 
y cu PAIS a cay di 4 pa 0, pero ta haci manera cu e 4 asientonan cu PAR 
a recuperá no ta di importancia. 

E partidonan di e coalicion actual a haña 8 asiento y e ta haña cu esey 
no ta suficiente pa forma un coalicion nobo. 

Ta cumbinié pa lubidá cu e partidonan cu ta den oposicion den e Par- 
lamento saliente tampoco a haña mayoria. 

E manera cu Schotte a bin ta indoctriná hendenan cu no ta bebe remedi 
cu su partido lo gana eleccion a disparcé manera shinishi di candela den 
biento di orcan, pero asina mes e kier purba dicidi pa Omayra Leeflang, 
Merelyn Moses y Partido Nacional cu nan tin cu forma coalicion cu MFK. 
De facto ta cansa mente di hende pa señalá e puntonan riba cual Schotte 
ta kere cu e partidonan cu e tin riba bista mester forma coalicion cu 
MFKy ta preferibel pa lage sigi biba den su mundo di fantasia. 

Colmo di frescura t’e proposicion cu el a haci Gobernador pa nombra 
Dudley Lucia pa bay fula tera. 

Obviamente Gerrit Schotte ta kere cu lansando Lucia como candidato 
pe trabou aki, e ta crea un division den seno di Partido Nacional, pero 
mester bisa cu a base di experencia Dudley Lucia no tin e peso mas den 
Partido Nacional pa bira un factor divisorio. 

E ‘Aide de Memoire’ cu Schotte a distribui obviamente ta papel kimá 
promé cu el a bira tema di estudio y consideracion serca e partidonan 
cu pa bienestar di Corsou lo bay traha hunto y mas tanto posibel sin 
politiconan sospechoso y otronan cu a ser condená pa fraude y la- 
bamento di placa. 


Fucu ta sigui persigui InselAir 



WILLEMSTAD - Ayera mainta un avion 
di InselAir a (bolbe) confronta problema, 
ora cu esaki a lanta buelo pa Havanam 
Cuba. 

E avion aki mester a bolbe 
Corsou, despues di mei ora di buelo, pa- 
sobra tabatin un zonido straño den e parti 
patras di e avion di buelo 7i842 y e capitan, 
Van Schubben a opta pa bolbe Corsou, 
unda e mecaniconan por bay revisa e avion 
pa sa ta kico a causa tanto zonido straño, cu 
a pone cu e buelo pa Cuba no por a sigui. 

Exitoso Carrousel di Enseñansa cu un variedad 
di informacion yen di entretenimento 

AWE a tuma lugar e Carrousel di Ense- 
ñansa na Renaissance Conference Center 
y e docentenan a acudi pa ademas di infor- 
macionnan valioso tambe experencia di e 
dia formidabel aki. 

Informacion tabata varia y a inclui desa- 
royo di educacion special, Teacher Care, 
Tienda di Educacion, Muchila Creativo y 
otro temanan cu tin di haber cu educacion. 
SETAR a participa cu charla y tabata den 
un booth hunto cu Smart School y Hour of 
Code team. 

Durante e Carrousel aki, scolnan cu ta 
ekipa tecnologicamente tabatin oportuni- 
dad di “sign up” pa participa na e evento di 
Hour of Code cu lo ta un evento di magni- 
tud enorme pa studiantenan cu participa, 
ya cu e ta stimula y score e capacidad di 
encodeer programanan di computer. 

Cada ora tabata rifa un regalo di SETAR y 
varios otro sponsornan. 

Re-enforsando lazo colegial y digital 


Filomena College MAVO conhuntamente cu Maria College 
MAVO enfocando pa mehora calidad di cuido y enseñansa 


AWENDIA e mundo digital ta pone cu 
enseñansa tambe mester cuminsa enfoca y 
inverti mas den esaki, percurando asina pa 
yega na un mihor, un servicio educativo na 
su alumnonan y nan mayornan. 

Cu esaki den mente y vision, e dos MA- 
VOnan; Filomena College y Maria College a 
bin hunto diahuebs mainta pa haya un tayer 
completamente dirigi riba diferente pro- 
grama y caracteristica nobo di e LVS; Aim 4 
Me, cual compania ta haci uzo di e website di 
myschoolresults. 

Hopi t’e scolnan cu ya ta haci uzo di e sistema 
di LVS (Leerling Volg Systeem), cu ta un 
forma digital pa keda monitorea y vigila e 
alumnonan su proceso na scol. 

E mayornan tambe ta haya aceso n’esaki, pero 
for di investigacion a resulta, cu ta masha 
poco ta haci uzo di dje y esey ta sea dor di 
falta di aceso na internet of dor cu nan no tin 
mucho conocemento con pa uza e sistema. 

E tayer Aim 4 Me, presenta ta pa yuda e mae- 
stronan ta mas productivo y efectivo riba e 
sistema di LVS; myschoolresults, unda cu 
poco-poco ta bira mas activo den e mundo 
digital, p’asina e mayornan tambe por tin mas 
informacion y vigilancia di e proceso di nan 
yiunan na scol. 

Tin varios aspecto cu ta di sumo importancia y 
relevante ora ta traha cu LVS, manera; check 
cifra, tarea di cas, ausencia, etc. 

No tin duda cu ambos scol secundario ta tra- 
hando duro pa brinda un mihor enseñansa 
y incorpora mas di e mundo digital, p’asina 
brinda mas di e proceso escolar n’e mayornan. 



Apertura di Centro di Actividad Rancho 


DESDE 2010 Fundacion Rancho tin den su plan, pa por tin un Cen- 
tro di Actividad Rancho. Dia 14 october awor Fundacion Rancho tin 
apertura di esaki den Koningstraat 38. 

Caminda cu nan ta invita henter pueblo di Rancho, Playa Pabao y Aruba 
henter pa bin y celebra hunto cu nan e momento tan special aki. 
Tambe disfruta di un Expo hopi varia cu Arte, Musica, Poesia y mucho 
mas. Esaki ta cuminsa pa 5or di atardi y ta termina pa 9or di anochi. 

Centro di Actividad Rancho ta bira e lugar unda cu lo bay ofrece e ha- 
bitantenan di Rancho y di otro barionan e oportunidad di por wordo 
educa den tur aspecto cu tin di haber cu nos Patrimonio y Herencia 
Cultural Material y Inmaterial. 


Pa medio di Arte, Musica, Ofishi y mucho mas. Ultimo tempo aki, Fun- 
dacion Rancho ta desaroyando su mes den diferente area di trabao y 
actividad. 

Manera esun di Rancho den transformacion, fotografia, documen- 
tacion, exposicion, actividad di Boto Miniatura, paseo den Rancho y 
mucho mas. 

For di apertura aki dia 14 di october awor, Fundacion Rancho ta bay 
cuminsa cu diferente proyecto pa recauda fondo. 

Esaki lo wordo haci den diferente manera, cu e Paseo den Rancho te 
na benta di articulonan di recuerdo traha localmente for di e Centro 
di Actividad Rancho. 

Nos kier ofrece nos localnan y nos bishitantenan un experencia unico. 

Parlamentaho Marlon Sneek cu invitacion na MEP: 

Evelyn, e mesa ta na APFA! Yega! 

Un biaha mas ta gara Evelyn Wever-Croes ta manipula cu informacion! 



NOS por a tuma nota cu siman pasa, e lider di 
Mal Ehempel pa Pueblo (MEP) Evelyn Wever- 
Croes, un biaha mas ta purba confundi pueblo. 
Manera mi a bisa na diferente ocacion, ta di 
lamenta cu un cu sa un mas, ta haci mal uzo 
de e hecho aki pa e mal informa, esun cu porta 
sa un tiki menos cu ne rib’e topico. 

Siman pasa sra. Evelin Wever-Croes, a saca 
un publicacion scondi tras di fraccion di Mal 
Ehempel pa Pueblo (MEP). Caminda e ta 
trece dilanti cu Gobierno lo a gaña pueblo, cu 
Gobierno debe APFA ainda, comparando loke 
MEP den su tempo, tabata debe na prima y cu 
Gobierno di AVP lo ta debe mas. 

Damas y cabeyeros gobierno no debe APFA 
nada na prima, Gobierno ta paga su primanan 
cabalmente. E fraccion di Mal Ehempel pa 
Pueblo MEP, kier trese bruhacion y mal infor- 
macion. 

Loke nan a publica, ta loke APFA tin inverti den 
capitalnan di Gobierno, bonds cu por ciero ta 


“beleging” nan cu APFA ta haci, p’asina e pro- 
duci ganashi p’e por paga su pensionadonan y 
alabes keda solvabel. 

Pa esun cu no sa AFPA mester inverti 60% di 
su capital localmente y 40 % international- 
mente. Gobierno ta ‘up-to-date ‘cu su pagonan 
di prima di pensioen na APFA. Di e 2,5 biyon 
florin na capital di pensioen cu APFA tin inverti 
total, 875 miyon ta inverti den instrumento di 
Gobierno. 


Capital APFA inverti den Gobierno: 


Aki nos por mira cu e inversionnan di APFA den 
Gobierno, ta genera Afl. 52 miyon pa aña cual 
ta aporta na entrada stabiel y halto compara 
cu otro mercado. 

Cual na su turno ta contribui na fortifica e 
fondo di e pensionadonan di APFA, mester 
ripiti cu Gobierno di Aruba ta ‘up-to-date’ cu 
pago di primanan di su empleadonan! 

Un biaha mas nos ta wak cu e custumber di Mal 
Ehempel pa Pueblo (MEP) no ta kita, nan ta 
keda rib’e caminda negativo y di mal informa 
pueblo. 

Manera m’a bisa caba un par di biaha “Aruba 
Merece un Miho Oposicion”! 



Capital inverti 

% interes 

Rendimento 

Bonds 

388 miyon 

4,50% - 
7,50% 

23 miyon 

Overheidsleningen 

395 miyon 

4,75% - 
7,25% 

23 miyon 

Stichting Onroerend Goed Aruba 
(SOGA) 

92 miyon 

6,75% - 
8,00% 

6 miyon 


875 miyon 


52 miyon 

Esaki den presupuesto di ATA 

Oficialmente a aloca un suma adicional 
di 5 miyon pa combati criminalidad 

Di acuerdo cu Minister Otmar Oduber 



FOR di 2 siman pasa a bin e presupuesto di ATA pa 2017 pa loke ta 
trata e gastonan. Den e presupuesto ey a aloca pa prome biaha un suma 
adicional di 5 miyon florin cu tin cu bay pa husticia. 

Normalmente tin un suma di mas o menos 700 mil florin cu ta wordo 
aloca, ademas di esaki p’e ultimo dos lunanan cu falta pa aña termina, 
a aproha mey miyon adicional cu ta haci e suma casi 1.3 miyon e 
aña aki. 

Desde otro aña e lo ta 5 miyon, Minister Otmar Oduber a bisa. 

“Straño ta 
cu e pre- 
supues- 
to ey 
tabata 
na Par- 
lamento 
10 dia. 


p’e miembronan di Parlamento por duna nan comentario riba esaki. 

Kiermen si awe durante nan conferencia di prensa nan kier bisa cu nan 
no sa si fondo a wordo poni of no, ta algo cu ta strañami masha hopi, 
pasobra for di siman pasa mi a notifica ATA cu e presupuesto a wordo 
aproba y cu den e presupuesto ey tin un suma adicional di 
5 miyon florin. 

Mi a bisa na diferente ocasion cu si tin e posi- 
bilidad, ATA ta dispuesto na yuda. Pa turismo 
nos no kier p’e ladron wordo gara, nos kier p’e 
ladronicia of e acto criminal no tuma lugar 
mes. Pasobra unabes cu e tuma lugar ya 
caba el a haci un daño na turismo, e ta 
den prensa intemacional y naturalmente 
tur e reprecucionnan cu tin p’esaki”, 
Minister Otmar Oduber a termina 
bisando. 

Declaracion di PAHO/WHO: 

Sarampi la di 5 enffermedad elimina 
den region di Americas y Caribe 


DR. Wilmer Salazar di Departamento di Salud Publico (DESPA) a laga 
sa e siman aki cu World Health Organization (WHO) y Pan American 
Health Organization (PAHO) a declara nos region liber di e virus 
sarampi (na Ingles: measles). 

El a bisa cu esaki ta e resultado di campañanan di vacunacion masal 
den e region di Americas y Caribe. 

Sarampi ta afecta primordialmente muchanan bao di cinco aña di edad 
y por bin cu complicacionnan cu por resulta den morto. Por preveni e 
virus aki y e declaracion haci pa WHO/PAHO ta un logro grandi pa e 
departamentonan di salud regional. 

E importancia di bon campaña di vacunacion ta refleha den e eradi- 
cacion di virusnan. Actualmente tin un total di cinco virus cu e keda 
eradica den nos region, nan ta: Viruela/Small Pox (1971); Poliomelitis 
(1994); RubelayRubelaCongenito (2015); y Sarampi/Measles (2016) 

Tanten cu e comunidad ta proteha pa e uzo di vacuna, ta sigui ta alerta 
y vigilante na no presenta ningun caso mas di e virusnan aki den nos 


region. 

No mester tin miedo mas di e enfermedadnan aki, sinembargo mester 
keda vigilante pa otro areanan si, manera Europa, Asia y Africa pa evita 
cu un di e virusnan aki ta drenta, y si e drenta ta percura pa contene me- 
sora, un proceso cu ta bay mas facil y efectivo si e poblacion ta protegi. 




Departamento di 
Recurso Humano 
ta trece na 
atencion e 
ultimo fecha pa 
entrega peticion 
pa VUT 

DEPARTAMENTO Recurso Humano (DRH) 
ta informa lo siguiente: Gobierno a reactiva 
. g Retiro Boluntario entrante 1 di 

VKswaMA ^ september 2016. 

Entre 1 di september 2016 te cu 
* 31 di october 2016, e personal 

di Gobierno tin e oportunidad 
pa entrega un peticion pa retiro 




I 


>!S}» seo 




boluntario. 






Pa mas informacion por yama 
DRH na 522-9999, por manda un 
e-mail na vut2016@drh.gov.aw of 
por pasa personalmente. 




DRH ta pidi tur interesado pa tuma bon 
nota di e ultimo fecha pa entrega un 
peticion pa bini na emarka pa VUT. 

